pythainlp/thai-wiki-dataset-v4 huggingface dataset:
คอเนอร์ วอชิงตัน

คอเนอร์ เจมส์ วอชิงตัน (เกิดวันที่ 18 พฤษภาคม ค.ศ. 1992) เป็นนักฟุตบอลผู้เล่นในตำแหน่งกองหน้าให้กับฮาร์ตออฟมิดโลเธียนในสกอตติชพรีเมียร์ชิป และทีมชาตินอร์เทิร์นไอร์แลนด์
วอชิงตันเริ่มต้นอาชีพกับสโมสรนอกลีกอย่างเซนต์อิเวสทาวน์ และย้ายไปร่วมนิวพอร์ตเคาน์ตีด้วยค่าตัว 5,000 ล้านปอนด์ใน ค.ศ. 2012 โดยเขาช่วยให้นิวพอร์ตเลื่อนชั้นกลับสู่ฟุตบอลลีกได้สำเร็จ ต่อมาเขาย้ายไปปีเตอร์โบโรยูไนเต็ดในเดือนมกราคม ค.ศ. 2014 สองปีถัดมา เขาเซ็นสัญญากับควีนส์พาร์กเรนเจอส์ ต่อมาใน ค.ศ. 2018 เขาย้ายไปเชฟฟีลด์ยูไนเต็ด สุดท้าย เขาย้ายไปฮาร์ตออฟมิดโลเธียนในสกอตแลนด์ในเดือนมิถุนายน ค.ศ. 2019
แม้ว่าวอชิงตันจะเกิดในอังกฤษ แต่เขาเลือกเล่นให้กับนอร์เทิร์นไอร์แลนด์เนื่องจากเขามีเชื้อสายนี้ เขาได้ลงเล่นให้กับทีมชาติชุดใหญ่ครั้งแรกในเดือนมีนาคม ค.ศ. 2016 และถูกเลือกติดทีมชาติสำหรับการแข่งขันฟุตบอลชิงแชมป์แห่งชาติยุโรป 2016
 "ณ วันที่ 11 มิถุนายน 2019"
 "ณ วันที่ 8 มิถุนายน 2019"
เกียรติประวัติ.
เชฟฟีลด์ยูไนเต็ด
พายุไซโคลนโอนิล

} 
พายุโซโคลนกำลังแรงโอนิล (รหัสเรียกของ IMD: ARB 03; รหัสเรียกของ JTWC: 03A) เป็นพายุหมุนเขตร้อนลูกแรกที่ได้รับการตั้งชื่อในมหาสมุทรอินเดียเหนือ ชื่อ โอนิล (อนิละ) เป็นชื่อที่ถูกส่งมาจากประเทศบังกลาเทศ พายุไซโคลนโอนิลก่อตัวขึ้นจากบริเวณการพาความร้อนที่อยู่ห่างออกไปทางทิศตะวันตกเฉียงใต้หลายร้อยกิโลเมตรจากประเทศอินเดียในวันที่ 1 ตุลาคม ตัวพายุทวีกำลังแรงขึ้นอย่างรวดเร็วจนมีกำลังสูงสุดในวันที่ 2 ตุลาคม ด้วยความเร็วลม 100 กิโลเมตรต่อชั่วโมง ความกดอากาศต่ำสุดที่ศูนย์กลาง 990 มิลลิบาร์ อย่างไรก็ตาม เนื่องด้วยอากาศแห้งที่พัดเข้าสู่ระบบอย่างรวดเร็ว ทำให้พายุอ่อนกำลังลงอย่างรวดเร็วเป็นพายุดีเปรสชัน บริเวณนอกชายฝั่งรัฐคุชราต ประเทศอินเดีย หลายวันต่อมา ระบบพายุที่มีทิศทางการเคลื่อนตัวเอาแน่ไม่ได้ได้เปลี่ยนทิศทางการเคลื่อนตัวไปทางทิศตะวันออกเฉียงเหนือ และพายุได้พัดขึ้นฝั่งใกล้กับนครปอร์บันดาร์ ในวันที่ 10 ตุลาคม และสลายตัวไปไม่นานหลังจากนั้น
ตลอดทั้งด้านตะวันออกเฉียงใต้ของประเทศปากีสถานและตะวันตกเฉียงเหนือของอินเดีย ประชาชนนับพันคนถูกอพยพออกไปก่อนที่พายุไซโคลนจะมาถึง ในบริเวณเหล่านั้น พายุได้สร้างปริมาณฝนปานกลางถึงหนัก ปริมาณน้ำฝนสะสมสูงสุดอยู่ที่ 145 มิลลิเมตร (5.7 นิ้ว) ในนครธัตตะ แคว้นสินธ์ ประเทศปากีสถาน ปริมาณน้ำฝนสะสมเหล่านี้ทำให้เกิดน้ำท่วมฉับพลันในหลายพื้นที่ มีผู้เสียชีวิตจากอุบัติเหตุหลายครั้งที่เกี่ยวข้องกับพายุในการาจี ระบบระบายน้ำของเมืองไฮเดอราบาดได้รับความเสียหายอย่างมีนัยสำคัญ ทำให้เกิดการประท้วงและการเดินขบวนของชาวเมืองจำนวนมาก บริเวณนอกชายฝั่ง เชื่อกันว่าชาวประมง 300 คน ได้สูญหายไปในระหว่างเกิดพายุ ทั้งนี้ไมมีรายงานยืนยันว่าพวกเขาหายไปไหน
ประวัติทางอุตุนิยมวิทยา.
 พายุไซโคลนกำลังแรงโอนิล ได้รับการระบุครั้งแรกเป็นพื้นที่การพาความร้อนในช่วงต้นของวันที่ 30 กันยายน พ.ศ. 2547 อยู่ห่างจากมุมไบ ประเทศอินเดีย ไปทางทิศตะวันตกเฉียงใต้ ภาพถ่ายดาวเทียมแสดงให้เห็นระบบที่มีการจัดระบบไม่ดีนัก กับมีการพาความร้อนระดับลึกในบางส่วนรอบ ๆ การไหลเวียนระดับต่ำ โดยขณะนั้นระบบตั้งอยู่บนน้ำอุ่นและบริเวณที่มีลมเฉือนปานกลาง ศูนย์เตือนไต้ฝุ่นร่วม (JTWC) ประเมินว่าระบบมีโอกาสพัฒนาขึ้นเป็นพายุหมุนเขตร้อนได้ "พอใช้" ในไม่กี่ชั่วโมงหลังจากมีการระบุครั้งแรกไปแล้ว กรมอุตุนิยมวิทยาอินเดีย (IMD) เริ่มติดตามระบบในฐานะพายุดีเปรสชัน ARB 03 แม้ว่าการพาความร้อนจะลดลงในช่วงท้ายของวันที่ 30 กันยายน แต่ IMD ก็ปรับให้ ARB 03 เป็นพายุดีเปรสชันหมุนเร็ว เนื่องจากมีความเร็วลมต่อเนื่องในสามนาทีรอบศูนย์กลางถึง 55 กิโลเมตรต่อชั่วโมง ช่วงต้นของวันถัดมา การจัดระบบของพายุดีขึ้น ทำให้ JTWC ออกการแจ้งเตือนการก่อตัวของพายุหมุนเขตร้อน ต่อมาเวลาประมาณ 09:00 UTC ของวันที่ 1 ตุลาคม IMD ปรับให้ระบบเป็นพายุไซโคลน และให้ชื่อว่า โอนิล ทำให้พายุนี้กลายเป็นพายุลูกแรกที่ได้รับการตั้งชื่อในมหาสมุทรอินเดียเหนือ ตามที่ตกลงกันไว้ในนามคณะทำงาน WMO/ESCAP ในช่วงเดือนพฤษภาคม พ.ศ. 2547 ว่าในเดือนกันยายน หากมีพายุหมุนเขตร้อนใดในมหาสมุทรอินเดียเหนือ ที่มีกำลังลมถึงกำหนดจะมีการตั้งชื่อตามที่กำหนดไว้
มงคล รัตนวิจิตร

ร้อยตรี มงคล รัตนวิจิตร (เกิด; 25 เมษายน พ.ศ. 2440 - เสียชีวิต; ไม่ระบุ) เป็นอดีตรองประธานสภาผู้แทนราษฎรไทย และอดีตสมาชิกสภาผู้แทนราษฎรจังหวัดนครศรีธรรมราช 2 สมัย
ประวัติ.
มงคล รัตนวิจิตร เกิดเมื่อวันที่ 25 เมษายน พ.ศ. 2440 ได้รับเลือกตั้งเป็นสมาชิกสภาผู้แทนราษฎรจังหวัดนครศรีธรรมราชครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2476 ซึ่งเป็นการเลือกตั้งครั้งแรกของประเทศไทย ต่อมาได้รับเลือกอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 โดยไม่สังกัดพรรคการเมือง แต่ต่อมาได้เข้ากิจกรรมกับพรรคสหชีพ ต่อมาย้ายไปร่วมงานกับพรรคประชาชน ในปี พ.ศ. 2490
มงคล รัตนวิจิตร ได้รับเลือกเป็นรองประธานสภาผู้แทนราษฎร ในสภาผู้แทนราษฎรไทย ชุดที่ 4 เมื่อปี พ.ศ. 2489 
มงคล รัตนวิจิตร สมรสกับดวงใจ รัตนวิจิตร บุตรีของขุนพิปูนเปรมประดิษฐ์ (บานเมือง จงจิตร) อดีตกำนันตำบลพิปูน
มงคล รัตนวิจิตร เป็นนักการเมืองที่มีความสามารถในการพูด ดังจะเห็นว่านายมงคลเป็นหนึ่งในผู้ร่วมการโต้วาทีครั้งแรกในประเทศไทย เมื่อปี พ.ศ. 2478
ซ็องจิน

พัค ซ็อง-จิน (เกิด 16 มกราคม พ.ศ. 2536) หรือ ซ็องจิน เป็นนักร้อง มือกีตาร์ และนักแต่งเพลงชาวเกาหลีใต้ เป็นสมาชิกวงดนตรีสัญชาติเกาหลีใต้เดย์ซิกซ์ เปิดตัวอย่างเป็นทางการเมื่อวันที่ 7 กันยายน พ.ศ. 2558
ประวัติ.
ชีวิตก่อนการเป็นเด็กฝึก.
ซองจินเกิดและเติบโตที่ปูซาน, เกาหลีใต้ เขาชื่นชอบในการร้องเพลงและมีเสียงที่เป็นเอกลักษณ์ เขาจึงได้เข้าแข่งขันในรายการร้องเพลงหลายรายการ หลังจากนั้นเขาจึงได้เข้ามาเป็นเด็กฝึกที่บริษัทเจวายพีเอนเตอร์เทนเมนต์
ชีวิตการเป็นเด็กฝึก.
เขาได้เข้ารับการฝึกในทุกๆ อย่างเหมือนเด็กฝึกคนอื่นๆ ทั้งการเต้น, การร้อง หรือการแร็ป แต่ซองจินทำได้ไม่ค่อยดีนัก ยกเว้นทักษะการร้อง ทำให้ทีมพัฒนาเทรนนีใหม่ของบริษัทตัดสินใจที่จะสร้างวงอะคูสติกขึ้น ซึ่งเป็นครั้งแรกของบริษัทเจวายพี เพราะพวกเขาไม่อยากเสียนักเรียงเสียงดีและมีเอกลักษณ์อย่างซ็องจินไป<br> หลังจากนั้นก็มีเพื่อนร่วมวงอะคูสติกเพิ่มขึ้นอีก 4 คน ซึ่งก็คือสมาชิกของวงเดย์ซิกซ์ ได้แก่ จุนฮย็อก เจ ย็องเค และว็อนพิล โดยวงที่สร้างขึ้นนี้มีชื่อว่า "5live"
2014 : ก่อนการเดบิวต์.
ซ็องจินได้เข้าร่วมรายการแข่งขัน ระหว่างเด็กฝึกของค่ายเจวายพี และวายจีเอนเตอร์เทนเมนต์ ชื่อว่า "WIN: Who is Next?" ซึ่งซ็องจินและสมาชิกทีม "5live" เป็นหนึ่งตัวแทนทีมโวคอลของเจวายพี
ในปีเดียวกันการเดบิวต์ของ "5live" ที่วางเอาไว้ก็ถูกยกเลิก เนื่องจากบริษัทต้องการเปลี่ยนจากวงอะคูสติกเป็นวงร็อคแทน ทำให้ซ็องจินซึ่งเล่นกาฆอน มาประมาณ 2–3 ปีต้องเปลี่ยนไปเล่นกีตาร์แทน แต่เนื่องจากซ็องจินไม่มีทักษะกีตาร์ทำให้เขาต้องหัดเล่นใหม่ทั้งหมด เขาจึงเคยเล่าว่ามีช่วงเวลาที่ท้อมากจนเกือบจะออกจากบริษัท
2015 : การเพิ่มสมาชิกและเปิดตัวอย่างเป็นทางการ.
เนื่องจากตำแหน่งในวงยังขาดมือกลองอยู่ บริษัทเจวายพีจึงได้รับสมัครมือกลองใหม่ ซึ่งโดอุน ก็ผ่านการออดิชั่น และเข้ามาเป็นสมาชิกคนสุดท้าย วงจึงเปลี่ยนชื่อเป็น "Day6" หลังจากการเข้ามาของโดอุนเพียง 3 เดือน ซ็องจินและสมาชิกอีก 5 คน เปิดตัวในฐานะวงดนตรีวงแรกของบริษัทเจวายพีในวันที่ 7 กันยายน ค.ศ. 2015 โดยซ็องจินมีตำแหน่งเป็นหัวหน้าวงและมือกีต้าร์ 
2016-ปัจจุบัน.
เมื่อกลางปี 2020 บริษัทเจวายพีได้ออกมาแถลงข่าวผ่านทางเว็บไซต์ทางการของบริษัทว่า "สมาชิกหลายคนของDay6 มีอาการวิตกกังวลทางจิตใจ พวกเข้าได้ข้ารับการตรวจและแพทย์แนะนำให้พักผ่อน ดังนั้นพวกเราจึงต้องยกเลิกตารางงานของวงทั้งหมด เพื่อให้สมาชิกได้รับการพักผ่อน"
แอรอน ฮิวส์

แอรอน วิลเลียม ฮิวส์ (เกิดวันที่ 8 พฤศจิกายน ค.ศ. 1979) เป็นอดีตนักฟุตบอลชาวไอร์แลนด์เหนือในตำแหน่งกองหลัง ส่วนใหญ่แล้วเขามักเล่นในตำแหน่งเซ็นเตอร์แบ็ก แต่บางครั้งก็เล่นในตำแหน่งแบ็กซ้าย แบ็กขวา และกองกลาง เขาลงเล่นในพรีเมียร์ลีกทั้งหมด 455 นัดโดยที่ไม่เคยโดนไล่ออกจากสนามเลย ซึ่งมากที่สุดเป็นอันดับที่สองรองจากไรอัน กิกส์
ฮิวส์เริ่มต้นอาชีพกับนิวคาสเซิลยูไนเต็ด โดยได้ลงเล่นนัดแรกใน ค.ศ. 1997 และได้ลงเล่นให้กับสโมสรรวมทุกรายการ 279 นัด เขาอยู่กับสโมสรจนถึง ค.ศ. 2005 ก่อนที่จะย้ายไปแอสตันวิลลาด้วยค่าตัว 1 ล้านปอนด์ และในอีกสองปีถัดมา เขาย้ายไปเล่นให้กับฟูลัม โดยเขาอยู่กับฟูลัมถึง 6 ฤดูกาลครึ่ง และมีส่วนช่วยให้ทีมเข้ารอบชิงชนะเลิศในยูฟ่ายูโรปาลีกในปี 2010 หลังจากที่ออกจากฟูลัมในเดือนมกราคม ค.ศ. 2014 เขาก็ได้ไปเล่นให้กับควีนส์พาร์กเรนเจอส์และไบรตันแอนด์โฮฟอัลเบียนในอีเอฟแอลแชมเปียนชิป ก่อนที่จะย้ายไปเล่นให้กับเมลเบิร์นซิตีในออสเตรเลีย และเกรละบลาสเตอส์ในอินเดีย
ฮิวส์ได้ลงเล่นให้กับทีมชาติครั้งแรกในวัย 18 ปีใน ค.ศ. 1998 และได้ลงเล่นให้กับทีมชาติถึง 112 นัด เป็นผู้เล่นที่ลงเล่นให้กับทีมชาตินอร์เทิร์นไอร์แลนด์มากที่สุดเป็นอันดับสอง รองจาก แพต เจนนิงส์
ฮิวส์เป็นกัปตันของทีมชาตินอร์เทิร์นไอร์แลนด์ตั้งแต่ ค.ศ. 2003 จนถึงตอนที่เลิกเล่นทีมชาติใน ค.ศ. 2011 อย่างไรก็ตาม เขากลับมาเล่นให้กับทีมชาติอีกครั้งในปีถัดมา เขาเป็นส่วนหนึ่งของทีมชาติในการแข่งขันฟุตบอลชิงแชมป์แห่งชาติยุโรป 2016
สถิติอาชีพ.
สโมสร.
<templatestyles src="Reflist/styles.css" />
ปวยร์โตรีโกในโอลิมปิกเยาวชนฤดูร้อน 2018

ปวยร์โตรีโก เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติปวยร์โตรีโกเป็นผู้ทำหน้าที่ในการส่งนักกีฬาเข้าร่วมแข่งขันจำนวน 22 คน ใน 10 ชนิดกีฬา ผลการแข่งขันครั้งนี้ปวยร์โตรีโกได้รับเหรียญรางวัลแบ่งเป็น 0 เหรียญทอง 1 เหรียญเงิน และ 2 เหรียญทองแดง รวมทั้งหมด 3 เหรียญ
โบนอีแวร์

โบนอีแวร์  เป็นวงอินดีโฟล์กสัญชาติอเมริกัน ก่อตั้งในปี ค.ศ. 2006 โดยนักร้อง-นักแต่งเพลง จัสติน เวอร์นอน
เวอร์นอนออกอัลบั้มเปิดตัวของโบนอีแวร์ชุด "For Emma, Forever Ago" แบบไม่มีสังกัดในเดือนกรกฎาคม ค.ศ. 2007 เพลงส่วนใหญ่ในอัลบั้มนี้บึกทึกเสียงขณะที่เวอร์นอนปลีกวิเวก 3 เดือน ทางตะวันตกเฉียงเหนือของรัฐวิสคอนซิน ในปี 2012 วงได้รับรางวัลแกรมมี สาขาศิลปินหน้าใหม่ยอดเยี่ยม และอัลบัมออลเทอร์นาทิฟยอดเยี่ยม จากอัลบัมชุดที่สอง "Bon Iver" พวกเขาออกอัลบัมชุดที่สาม "22, A Million" ในปี 2016 ตามด้วยอัลบัมชุดที่สี่ "i,i" ในปี 2019
ออสส์

ออสส์  เป็นเทศบาลและนครทางตอนใต้ของประเทศเนเธอร์แลนด์ ในจังหวัดนอร์ทบราแบนต์
เมืองพบหลักฐานทางโบราณคดีว่ามีมนุษย์อาศัยอยู่นานกว่า 4,000 ปี เมืองได้รับการกล่าวถึงในจดหมายของสมเด็จพระสันตะปาปาอเล็กซานเดอร์ที่ 2 เมื่อ 6 พฤษภาคม ค.ศ. 1069 ได้รับสถานะเป็นนครในปี 1399 ปัจจุบันมีการดำเนินงานอุตสาหกรรมด้านเคมีและเภสัชกรรมหลายแห่ง เช่น เมอร์ค
ประเทศจาเมกาในโอลิมปิกเยาวชนฤดูร้อน 2018

ประเทศจาเมกา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติจาเมกาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 12 คน ใน 2 ชนิดกีฬา ผลการแข่งขันครั้งนี้ประเทศจาเมกาได้รับเหรียญรางวัลแบ่งเป็น 0 เหรียญทอง 1 เหรียญเงิน และ 1 เหรียญทองแดง รวมทั้งหมด 2 เหรียญ
ฮ่องกงในโอลิมปิกเยาวชนฤดูร้อน 2018

ประเทศฮ่องกง เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติฮ่องกงเป็นผู้ทำหน้าที่ในการส่งนักกีฬาเข้าร่วมแข่งขันจำนวน 25 คน ใน 9 ชนิดกีฬา ผลการแข่งขันครั้งนี้ประเทศฮ่องกงได้รับเหรียญรางวัลแบ่งเป็น 0 เหรียญทอง 1 เหรียญเงิน และ 1 เหรียญทองแดง รวมทั้งหมด 2 เหรียญ
กอทิกเมทัล

กอทิกเมทัล  หรือ กอทเมทัล (goth metal) เป็นแนวเพลงผสมระหว่างความหนักหน่วงของเฮฟวีเมทัลกับบรรยากาศความมืดหม่นของกอทิกร็อก แนวเพลงถือกำนิดในช่วงต้นคริสต์ทศวรรษ 1990 ในสหราชอาณาจักร ที่แตกแขนงจากเดทดูม แนวเพลงซึ่งผสมผสานระหว่างเดทเมทัลกับดูมเมทัล เนื้อเพลงมีความมืดหม่นและได้รับแรงบันดาลใจจากบันเทิงคดีแนวกอทิก รวมถึงจากประสบการณ์ส่วนตัว
วงกอทิกเมทัลยุคบุกเบิก เช่น แพระไดส์ลอสต์, มายดายอิงไบรด์ และ แอนาเทมา ทั้งหมดคือวงจากอังกฤษทางเหนือ วงบุกเบิกในช่วงครึ่งแรกของคริสต์ทศวรรษ 1990 เช่น ไทป์โอเนกาทีฟจากสหรัฐ เทียแมตจากสวีเดน และเดอะเกเทอริงจากเนเธอร์แลนด์ ในช่วงกลางคริสต์ทศวรรษ 1990 มูนสเปลล์, เทียร์เตอส์เดสแวมไพรส์, รอตติงไครสต์ และเครเดิลออฟฟิลท์ ได้นำกอทิกเข้าสู่แบล็กเมทัล ในช่วงปลายทศวรรษ มีการพัฒนาแนวเพลงซิมโฟนิกเมทัลขึ้นมา วงอย่างทริสเทเนีย และวิทอินเทมเทชัน ได้ผสมองค์ประกอบกอทิกเทัลกับซิมโฟนิกเมทัลและพาวเวอร์เมทัล
ในศตวรรษที่ 21 กอทิกเมทัลเริ่มเข้าสู่กระแสหลักในยุโรป โดยเฉพาะในฟินแลนด์ ที่มีวงอย่าง เอนต์ไวน์, ฮิม, ลัลละคราย และพอยสันแบล็ก ที่มีเพลงฮิตและอัลบัมติดชาร์ต
ละติจูดม้า

ละติจูดม้า (อังกฤษ : Horse Latitudes) เป็นบริเวณที่ตั้งอยู่ที่ประมาณ 30 องศาเหนือและ 30 องศาใต้ของเส้นศูนย์สูตร ละติจูดเหล่านี้มีลักษณะลมที่สงบเป็นอย่างมากและมีฝนตกเล็กน้อย
ละติจูดม้าตั้งอยู่ที่ประมาณ 30 องศาเหนือและใต้ของเส้นศูนย์สูตร มันเป็นเรื่องปกติสำหรับภูมิภาคกึ่งเขตร้อนนี้ที่ลมที่จะเคลื่อนที่ไปทางขั้วโลก หรือทางเส้นศูนย์สูตร (ที่รู้จักกันในชื่อลมการค้า) ลมที่พัดผ่านเหล่านี้เป็นผลมาจาก พื้นที่ที่มีแรงกดอากาศสูงซึ่งมีลักษณะเป็นลมสงบบนท้องฟ้าที่มีแดดและฝนน้อย หรือไม่มีเลย
ตามตำนานที่มาของชื่อ "ละติจูดม้า" กล่าวว่า เมื่อเรือขนส่งเข้าสู่ละติจูดม้าแล้ว จะไม่สามารถไปต่อได้เนื่องจากขาดลม ทำให้คนเรือมักขาดน้ำอยู่เสมอ เพื่อให้อยู่รอดจนถึงจุดหมายจึงต้องทิ้งม้าบางส่วนลงทะเล จึงทำให้บริเวณนี้ถูกเรียกว่า ละติจูดม้า
ละติจูดม้านั้นสัมพันธ์กับแอนติไซโคลนกึ่งเขตร้อน แถบในซีกโลกเหนือบางครั้งเรียกว่า "คาล์มออฟแคนเซอร์" และในซีกโลกใต้ "คาล์มออฟแคปริคอร์น"
สภาพอากาศที่แห้งและมีแดดจัดของละติจูดม้าเป็นสาเหตุหลักของการมีอยู่ของทะเลทรายที่สำคัญของโลกเช่น ทะเลทรายซาฮาราในแอฟริกา ทะเลทรายอาหรับและซีเรียในตะวันออกกลาง ทะเลทรายโมฮาวีและ ทะเลทรายโซนอรันทางตะวันตกเฉียงใต้ของสหรัฐอเมริกา และเม็กซิโกตอนเหนือทั้งหมดในซีกโลกเหนือ และทะเลทรายอาตากามา, ทะเลทรายคาลาฮารีและทะเลทรายออสเตรเลียในซีกโลกใต้
อนาคตนิยม

อนาคตนิยม  เป็นขบวนการศิลปะและทางสังคม มีจุดกำเนิดที่ประเทศอิตาลีในช่วงต้นศตวรรษที่ 20 เน้นด้านความเร็ว เทคโนโลยี เยาวชน ความรุนแรง และหัวข้ออย่างเช่น รถยนต์ เครื่องบิน และเมืองอุตสาหกรรม หัวหอกคือชาวอิตาลี อย่าง ฟีลิปโป ตอมมาโซ มารีเนตตี, อุมแบร์โต บอชโชนี, การ์โล การ์รา, จีโน เซเวรีนี, จาโกโม บัลลา และลุยจี รัสโซโล เป็นการเชิดชูสมัยนิยมและมีจุดประสงค์เพื่อปลดปล่อยอิตาลีจากอิทธิพลในอดีต ส่วนบาศกนิยมได้พัฒนาจากรูปแบบศิลปะอนาคตนิยมของอิตาลี งานสำคัญด้านอนาคตนิยมเช่น "Manifesto of Futurism" ของมารีเนตตี, "Unique Forms of Continuity in Space" ของบอชโชนี, ภาพเขียน "Abstract Speed + Sound" ของบัลลา และ "The Art of Noises" ของรุสโซโล
ฟรันเชสโก ฟิลิปพินี เป็นบุคคลสำคัญที่มีอิทธิพลต่อช่วงแรกของงานจิตรกรรมของ อุมแบร์โต บอชชิโอนี แนวทางของเขาในการวาดภูมิทัศน์เกษตรกรรมของแคว้นลอมบาร์เดีย — ซึ่งมีลักษณะโดดเด่นด้วยองค์ประกอบศิลป์แบบแนวนอน การปรากฏของสตรีในบริบทชนบท และการใช้แสงบรรยากาศ — ได้มอบรูปแบบศิลปะเชิงรูปลักษณ์และแนวทางกวีที่สำคัญให้แก่บอชชิโอนีในช่วงการศึกษาศิลปะของเขา
ในช่วงปี 1903 ถึง 1908 ก่อนที่จะเข้าร่วมลัทธิอนาคตนิยม บอชชิโอนีได้พัฒนาวิธีการการมองเชิงรูปลักษณ์ที่ได้รับอิทธิพลอย่างมากจากลัทธิธรรมชาตินิยมแบบหลังสกาปิญญาตูรา ซึ่งฟิลิปพินีเป็นหนึ่งในตัวแทนหลัก
เอ็นรีโก คริสโปลตี ระบุว่า ภูมิทัศน์เกษตรกรรมของฟิลิปพินี เป็นต้นแบบโดยนัยของงานในช่วงแรกของบอชชิโอนี
ความต่อเนื่องระหว่างลัทธิธรรมชาตินิยมในแคว้นลอมบาร์เดียช่วงปลายคริสต์ศตวรรษที่ 19 และการค้นคว้าด้านภาพของบอชชิโอนีในระยะแรก สะท้อนถึงบทบาททางประวัติศาสตร์และศิลปะของฟิลิปพินีในฐานะผู้บุกเบิกลัทธิอนาคตนิยมเชิงรูปลักษณ์
ภวัต พนังคศิริ

ภวัต พนังคศิริ (ชื่อเล่น ใหม่) เป็นผู้กำกับภาพยนตร์ ผู้กำกับละครโทรทัศน์ชาวไทย เริ่มกำกับภาพยนตร์เรื่องแรกคือ "Six หกตายท้าตาย" ในปี พ.ศ. 2547 จากนั้นมีผลงานกำกับภาพยนตร์อื่น ๆ อย่าง "อรหันต์ซัมเมอร์", "หลุดสี่หลุด", "ตีสาม After Shock" ตอนทางด่วน และ "นาคปรก" ภาพยนตร์ที่นำเสนอเนื้อหาว่าด้วยพุทธศาสนาและด้านมืดของคน ภวัตได้รับการเสนอชื่อเข้าชิงรางวัลในสาขาบทภาพยนตร์ยอดเยี่ยม จากการเขียนบทภาพยนตร์ "นาคปรก" จากรางวัลสุพรรณหงส์ และรางวัลชมรมวิจารณ์บันเทิง และได้รางวัลไปจากรางวัลภาพยนตร์ไทย ชมรมวิจารณ์บันเทิง ครั้งที่ 19
ด้านผลงานละคร กำกับภาพยนตร์หลายเรื่องให้กับบริษัท บรอดคาซท์ ไทย เทเลวิชั่น จำกัด อาทิ "เพลิงสีรุ้ง", "สวย เริ่ด เชิด โสด", "เรือนหอรอเฮี้ยน", "บ่วง", "มัจจุราชสีน้ำผึ้ง", "มาดามดัน", "บางระจัน", "กามเทพหรรษา", "กามเทพออกศึก", "คำรักจากก้อนหิน" และ "บุพเพสันนิวาส" ภวัตเคยได้รับการเสนอชื่อเข้าชิงรางวัลนาฏราช ในสาขา ผู้กำกับละครยอดเยี่ยม จากละครเรื่อง "บ่วง" แต่พ่ายให้กับ ชนินทร ประเสริฐประศาสน์ จากละครเรื่อง "แรงเงา" และได้รับรางวัลผู้กำกับดีเด่น จากเรื่อง "บุพเพสันนิวาส" จากรางวัลโทรทัศน์ทองคำ ครั้งที่ 33
ลู่เจีย (ฮั่นตะวันตก)

ลู่เจีย หรือ ลู่กู (240 — 170 ปีก่อนคริสตกาล) เป็นนักปรัชญาและขุนนางชาวจีนแห่ง ราชวงศ์ฮั่นตะวันตก เขารับรองการยอมจำนนของอาณาจักร หนานเยฺว่ ของ จ้าว ถัว ต่อต้าฮั่นเมื่อ 196 ปีก่อนคริสตกาล
เอนด์เกม (เพลง)

"เอนด์เกม"  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ ร้องรับเชิญโดยนักร้องชาวอังกฤษ เอ็ด ชีแรน และแร็ปเปอร์ชาวอเมริกัน ฟิวเชอร์ อยู่ในสตูดิโออัลบั้มที่หก "เรพิวเทชัน" (2017) เพลงแต่งโดยพวกเขาสามคน และโปรดิวเซอร์ แมกซ์ มาร์ติน และเชลล์แบ็ก ออกเผยแพร่ครั้งแรกในคลื่นวิทยุเพลงป็อปของฝรั่งเศสเป็นซิงเกิลที่สามจากอัลบั้ม เมื่อวันที่ 14 พฤศจิกายน ค.ศ. 2017
การตอบรับ.
จากบทวิจารณ์ใน "พิตช์ฟอร์ก" นักวิจารณ์คนหนึ่งเขียนว่า "เอนด์เกม" เป็น "เพลงที่ดูดซึมและไหลกลับการผสมผสานของดนตรีแร็ปและอาร์แอนด์บีในยุค 2017 ได้" แต่กล่าวว่า "มีบางอย่างที่ไม่เป็นแรงบันดาลใจเลยในการมอบหน้าที่ให้มาร์ตินรวมส่วนประกอบที่จืดชืด แทนการมุ่งตรงไปที่ต้นเรื่อง ผู้ที่อย่างน้อยไม่ได้สงสัยว่าเพลงของเทย์เลอร์ สวิฟต์กับเมโทร บูมิน จะเป็นอย่างไร" "วัลเชอร์" คาดการณ์ว่าจะเป็นหนึ่งในซิงเกิลที่ประสบความสำเร็จมากขึ้นที่อัลบั้มจะผลิตออกมาได้ เพราะมีจังหวะติดหู โดยเฉพาะจากท่อนที่ร้องโดยฟิวเชอร์ ในบทวิจารณ์เชิงบวกบทหนึ่ง เขียนโดย"ไทม์" กล่าวว่า "เอนด์เกม" เป็น "เพลงแนวสโลว์แจมที่สะท้อนตนเอง" บทวิจารณ์จาก"สปิน" แนะว่าแม้ว่าเพลงจะ "ใช้ได้" ในเรื่องการบรรยายถึงการหาความรักแม้ว่าจะมีการต่อต้าน แต่เพลงที่ออกมาก่อนหน้านี้ ท่อนที่ฟิวเชอร์ร้อง หรืออัลบั้มของฟิวเชอร์ ทำได้ดีกว่า
อรุโณชา ภาณุพันธุ์

อรุโณชา ภาณุพันธุ์ ชื่อเล่น หน่อง เป็นผู้จัดละคร ปัจจุบันเป็นประธานบริษัท บรอดคาซท์ ไทย เทเลวิชั่น จำกัด และธิดาในหม่อมเจ้าอรุณแสงไข ภาณุพันธุ์ เธอเป็นผู้กำกับรายการโทรทัศน์ผู้หญิงคนแรกของประเทศไทย
ประวัติ.
อรุโณชาเป็นธิดาเพียงคนเดียวของหม่อมเจ้าอรุณแสงไข ภาณุพันธุ์ กับชุมพล ทองรักษ์ ในวัยเยาว์ อรุโณชาอาศัยอยู่กับมารดาเป็นหลัก สำเร็จการศึกษาจากคณะนิเทศศาสตร์ จุฬาลงกรณ์มหาวิทยาลัย และได้รับศิลปศาสตร์ดุษฎีบัณฑิตกิตติมศักดิ์ สาขาวิทยุโทรทัศน์และสื่อดิจิตอล จากมหาวิทยาลัยเกษมบัณฑิต วิทยาเขตร่มเกล้า
หลังจากเรียนจบ ก็ได้เข้าทำงานที่ฝ่ายผลิตที่ช่อง 3 ทำงานตั้งแต่กำกับบท แล้วค่อยเป็นผู้กำกับเวที จากนั้นก็เป็นผู้ช่วยผู้กำกับรายการ จนกระทั่งถึงตำแหน่งผู้กำกับรายการ ได้มีส่วนร่วมในการผลิตละคร ทำรายการวาไรตี้ รายการเกมโชว์ รายการผู้หญิง รายการข่าว ของทางช่องหลายรายการ เธอยังทำรายการสารคดีเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 5 รอบ 5 ธันวาคม พุทธศักราช 2530 โดยเป็นผู้กำกับและดูแลการผลิตทั้งหมดเผยแพร่ทางสถานีโทรทัศน์ทุกช่อง และในฐานะผู้กำกับรายการ เธอยังเป็นผู้กำกับรายการผู้หญิงคนแรกของช่อง 3
อรุโณชาก่อตั้งบริษัทบรอดคาซท์ ไทย เทเลวิชั่น เมื่อปลายปี พ.ศ. 2532 โดยทำรายการแรกคือ "Health Show" และทำละครยาวเรื่องแรกคือ "หวานมันฉันคือเธอ" บรอดคาซท์ที่เธอดูแลยังผลิตผลงานละคร เช่น "ดอกส้มสีทอง", "แรงเงา", "มงกุฎดอกส้ม", และ "บุพเพสันนิวาส" เป็นต้น
อรุโณชาได้รับรางวัลไนน์เอ็นเตอร์เทน อวอร์ดส์ ครั้งที่ 4 สาขารางวัลบุคคลเบื้องหลังแห่งปี ได้รับรางวัลพิฆเนศวร ประจำปี 2560 รางวัลกิตติมศักดิ์ด้านส่งเสริมโทรทัศน์ ยังได้รับรางวัลสตรีผู้นำดีเด่นแห่งเอเชีย (Woman in Leadership Forum Asia 2012) สาขาสื่อสารมวลชน ซึ่งรางวัลนี้เป็นส่วนสำคัญส่วนหนึ่งของการจัดการประชุมผู้นำสตรี แห่งเอเชีย ครั้งที่ 2 ที่กรุงกัวลาลัมเปอร์ ประเทศมาเลเซีย และได้รับรางวัลสุดยอดนักธุรกิจสตรีอาเซียน (Outstanding ASEAN Women Entrepreneurs 2015) จากสมาพันธ์นักธุรกิจสตรีอาเซียน ซึ่งเป็นรางวัลส่งเสริมบทบาทของนักธุรกิจสตรีอาเซียน และยกย่องเชิดชูเกียรตินักธุรกิจสตรีอาเซียนที่ประสบความสำเร็จ ซึ่งมีการมอบรางวัลขึ้นที่กรุงฮานอย ประเทศเวียดนาม
อรุโณชาสมรสกับอรรควุฒิ สุวรรณประกร รองประธานบริษัท แพน ราชเทวี กรุ๊ป จำกัด (มหาชน)
ฟลอริดาจอร์เจียไลน์

ฟลอริดาจอร์เจียไลน์  เป็นนักร้องคู่แนวคันทรีชาวอเมริกัน ประกอบด้วยนักร้องนำ ไทเลอร์ ฮับบาร์ด และนักร้องสนับสนุน ไบรอัน เคลลีย์ ซิงเกิลเปิดตัว "ครูส" เป็นเพลงที่ได้รับความนิยมที่สุด ทำลายสถิติยอดขายได้สองสถิติ ได้แก่ ซิงเกิลถูกดาวน์โหลดมากกว่าเจ็ดล้านครั้ง กลายเป็นเพลงคันทรีเพลงแรกที่ได้รับการรับรองระดับเพชร เคยซิงเกิลดิจิทัลแนวคันทรีที่ขายดีที่สุดตลอดกาล ขึ้นอันดับหนึ่งนาน 24 สัปดาห์ จนกระทั่งถูกล้มสถิติด้วยเพลง "บอดีไลก์อะแบ็กโรด" ของแซม ฮันต์ ฟลอริดาจอร์เจียไลน์บุกเบิกแนวเพลงคันทรีแบบที่เรียกว่า "โบรคันทรี" (bro-country) ซึ่งมีองค์ประกอบของดนตรีแนวร็อกและฮิปฮอป และมีเนื้อหาเกี่ยวกับการสังสรรค์ การดื่ม การขับรถกระบะ และการดึงดูดแบบโรแมนติก
ฟลอริดาจอร์เจียไลน์ ก่อตั้งในปี ค.ศ. 2010 ที่แนชวิลล์ รัฐเทนเนสซี และเริ่มจากการเป็นวงร้องคัฟเวอร์ ในเดือนธันวาคม ค.ศ. 2011 พวกเขาเซ็นสัญญากับค่ายบิกลาวด์เมาน์เทน อีพีชุดที่สองชื่อ "อิตซ์จัสต์วอดวีดู" ออกจำหน่ายในปี ค.ศ. 2012 ติดชาร์ตบิลบอร์ดอัลบั้มเพลงคันทรี หลายเดือนผ่านไป พวกเขาเซ็นสัญญากับสังกัดรีพับลิกแนชวิลล์ ส่วนหนค่งของกลุ่มบิกแมชีนเลเบลกรุป พวกเขาออกอัลบั้มที่สอง "เอนีติงโกส์" ในวันที่ 14 ตุลาคม ค.ศ. 2014 อัลบั้มที่สาม "ดิกยัวร์รูตส์" ออกจำหน่ายในวันที่ 26 สิงหาคม ค.ศ. 2016
เซลินา เวกา

ทีอา เมแกน ทรินิแดด (Thea Megan Trinidad; 27 ค.ศ. 1990(1990--)) เป็นนักมวยปล้ำอาชีพ, ผู้จัดการมวยปล้ำอาชีพ และนักแสดงหญิงชาวอเมริกันที่เซ็นสัญญากับWWEในนาม เซลินา เวกา (Zelina Vega) เป็นผู้จัดการส่วนตัวให้กับ Andrade "Cien" Almas เธอได้เข้าร่วมสมาคม Total Nonstop Action Wrestling (TNA) ในนาม โรซิตา (Rosita) เธอยังได้ร่วมงานกับสมาคมอิสระต่างๆภายใต้ชื่อจริงของเธอ ใน TNA เธอได้แชมป์ Knockouts Tag Team Champion ร่วมกับ Sarita 1สมัย ใน WWE ได้เป็นผู้ชนะควีนออฟเดอะริงประจำปี 2021 และได้คว้าแชมป์หญิงยูเอสเป็นแชมป์เดี่ยวเส้นแรกใน WWE
First Lady

"First Lady" เป็นซิงเกิลเพลงของผลิตโชค อายนบุตร ต่อจากเพลง"นี่แหละความรัก (This is Love)" โดยยังอยู่ภายใต้สังกัดค่ายเพลงไวท์มิวสิก ในเครือจีเอ็มเอ็ม แกรมมี่ ตามเดิม ประพันธ์คำร้องและทำนองโดยอัจฉริยา ดุลยไพบูลย์ และเรียบเรียงโดย ธนพล มหธร เป็นเพลงแนวริทึมแอนด์บลูส์ที่มีเนื้อหาสื่อถึงแฟนคลับของตน มีการปล่อยวิดีโอเนื้อร้องอย่างเป็นทางการบนช่องยูทูบไวท์มิวสิกเป็นครั้งแรกเมื่อวันที่ 17 เมษายน พ.ศ. 2561 ก่อนจะเผยพร่มิวสิกวิดีโอตัวจริงในอีกสามวันถัดมาคือเมื่อ 20 เมษายน
อนึ่ง ซิงเกิลนี้เป็นส่วนหนึ่งของคอนเสิร์ตเดี่ยวของผลิตโชค ในชื่อ PECK PALITCHOKE “ FIRST DATE Concert ซึ่งจัดขึ้นในวันที่ 20-22 เมษายน ที่รอยัล พารากอน ฮอลล์ ชั้น 5 สยามพารากอน
เดลิเคต (เพลงเทย์เลอร์ สวิฟต์)

"เดลิเคต"  เป็นเพลงที่บันทึกเสียงโดยนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่หก "เรพิวเทชัน" (2017) เพลงออกจำหน่ายในวันที่ 12 มีนาคม ค.ศ. 2018 เป็นซิงเกิลที่สี่ที่จำหน่ายในสหรัฐ และเป็นซิงเกิลที่หกจากทั้งหมด สวิฟต์แต่งเพลงนี้ร่วมกับแมกซ์ มาร์ติน และเชลล์แบ็ก "เดลิเคต" เป็น "เพลงรักแนวอิเล็กโทรป็อป" เนื้อเพลงกล่าวถึง "สิ่งที่เกิดขึ้นเมื่อคุณพบใครสักคนที่คุณต้องการเข้ามาในชีวิต และจากนั้นคุณเริ่มกังวลว่าเขาได้ยินอะไรมาย้างก่อนเขามาพบคุณ"
การประพันธ์เพลง.
"เดลิเคต" แต่งโดยสวิฟต์ แมกซ์ มาร์ติน และเชลล์แบ็ก และผลิตโดยสองคนหลัง "เดลิเคต" มีความยาว 3 นาที 52 วินาที มีเทมโป 95 ครั้งต่อนาที สวิฟต์ร้องในคีย์ซีเมเจอร์ในพิสัยเสียงจาก G3 ถึง A4 ด้านดนตรี มีการอธิบายว่าเป็น "เพลงรักแนวอิเล็กโทรป็อป" สวิฟต์ใช้ตัวเข้ารหัสเสียงสร้างเสียง "สื่ออารมณ์" และ "อ่อนแอ" ลงในเพลง เธออธิบายว่าเพลงมีเนื้อหาเกี่ยวกับ "สิ่งที่เกิดขึ้นเมื่อคุณพบใครสักคนที่คุณต้องการเข้ามาในชีวิต และจากนั้นคุณเริ่มกังวลว่าเขาได้ยินอะไรมาย้างก่อนเขามาพบคุณ" สวิฟต์เรียกเพลงนี้อีกว่า "ครั้งแรกของการใช้ความเปราะบางในการบันทึกเสียง"
คิม โดมิงโก

คิมเบอร์ลีย์ "คิม" โดมิงโก เดล วิลลี  หรือชื่อที่ใช้ในการแสดงว่า คิม โดมิงโก  เกิดวันที่ 3 กุมภาพันธ์ ค.ศ. 1995 เธอเป็นนางแบบ และนักแสดงหญิงชาวฟิลิปปินส์
เอเอฟซีแชมเปียนส์ลีก 2018 รอบแพ้คัดออก

การแข่งขัน เอเอฟซีแชมเปียนส์ลีก 2018 รอบแพ้คัดออก จะลงเล่นตั้งแต่วันที่ 7 พฤษภาคม ถึง 10 พฤศจิกายน พ.ศ. 2561. 16 ทีมทั้งหมดเข้าร่วมการแข่งขันในรอบแพ้คัดออกที่จะตัดสินหาทีมชนะเลิศของ เอเอฟซีแชมเปียนส์ลีก 2018.
ทีมที่ผ่านเข้ารอบ.
แชมป์และรองแชมป์ของแต่ละกลุ่มจากแปดกลุ่มใน รอบแบ่งกลุ่ม เข้ารอบสำหรับรอบแพ้คัดออก. ทั้งโซนตะวันตก (กลุ่ม เอ–ดี) และโซนตะวันออก (กลุ่ม อี–เอช) จะมีแปดทีมที่ผ่านเข้ารอบ.
รูปแบบการแข่งขัน.
<section begin=รูปแบบการแข่งขัน />
ในรอบแพ้คัดออก, 16 ทีมลงเล่นในระบบแพ้คัดออก, กับทีมที่ถูกแบ่งระหว่างสองโซนจนกระทั่งมาถึงรอบชิงชนะเลิศ. โดยแต่ละสายจะลงเล่นในรูปแบบสองนัดเหย้าและเยือน. กฎยิงประตูทีมเยือน, การต่อเวลาพิเศษ (ประตูทีมเยือนไม่สามารถนำมาใช้ในการต่อเวลาพิเศษ) และ การดวลลูกโทษ เป็นการใช้ในการตัดสินหาทีมชนะเลิศในกรณีที่จำเป็น (บทความที่ 11.3)..<section end=รูปแบบการแข่งขัน />
ตารางการแข่งขัน.
ตารางการแข่งขันของแต่ละรอบจะมีดังนี้.
สายการแข่งขัน.
สายการแข่งขันของรอบแพ้คัดออกเป็นไปตามกำหนดดังนี้:
<section begin=สายการแข่งขัน />
สายการแข่งขันได้ตัดสินหลังเสร็จสิ้นการจับสลากรอบก่อนรองชนะเลิศ, ซึ่งจัดขึ้นเมื่อวันที่ 23 พฤษภาคม พ.ศ. 2561, 16:00 MYT , ที่เอเอฟซี เฮาส์ ในกรุง กัวลาลัมเปอร์, ประเทศมาเลเซีย.
<section end=สายการแข่งขัน />
รอบ 16 ทีมสุดท้าย.
สรุปผลการแข่งขัน.
<section begin=รอบ 16 ทีมสุดท้าย />
ในรอบ 16 ทีมสุดท้าย, ทีมที่ชนะเลิศของหนึ่งกลุ่มจะลงเล่นพบกับทีมรองชนะเลิศของอีกกลุ่มที่มาจากโซนเดียวกัน, กับแชมป์กลุ่มที่จะได้เป็นเจ้าบ้านในเลกที่สอง, และแมตช์การแข่งขันขึ้นอยู่กับผลการจับสลากรอบแบ่งกลุ่ม.
<section end=รอบ 16 ทีมสุดท้าย />
โซนตะวันตก.
"รวมผลสองนัด เสมอ 4–4. เพร์สโพลีส เข้ารอบด้วยกฏประตูทีมเยือน."
"รวมผลสองนัด อัล-ซาดด์ ชนะ 4–3."
"รวมผลสองนัด เอสเตกลาล ชนะ 3–2."
"รวมผลสองนัด อัล-ดูฮาอิล ชนะ 8–3."
โซนตะวันออก.
"รวมผลสองนัด เสมอ 2–2. เทียนจิน ฉวนเจียน เข้ารอบด้วยกฏประตูทีมเยือน."
"รวมผลสองนัด ช็อนบุก ฮุนได มอเตอส์ ชนะ 4–3."
"รวมผลสองนัด ซูวอน ซัมซุง บลูวิงส์ ชนะ 3–1."
"รวมผลสองนัด คาชิมะ แอนต์เลอส์ ชนะ 4–3."
รอบก่อนรองชนะเลิศ.
สรุปผลการแข่งขัน.
<section begin=รอบก่อนรองชนะเลิศ />
การจับสลากสำหรับรอบก่อนรองชนะเลิศจะจัดขึ้นในวันที่ 23 พฤษภาคม พ.ศ. 2561. ในรอบก่อนรองชนะเลิศ, สี่ทีมที่มาจากโซนตะวันตกจะลงเล่นในสองคู่, และสี่ทีมที่มาจากโซนตะวันออกจะลงเล่นในสองคู่, กับการขยับโปรแกรมการแข่งขันและคำสั่งของเลกขึ้นอยู่กับการจับสลาก, นอกเหนือจากการเป็นทีมวางใดๆ หรือการป้องกันประเทศ.
<section end=รอบก่อนรองชนะเลิศ />
โซนตะวันตก.
"รวมผลสองนัด อัล-ซาดด์ ชนะ 5–3."
"รวมผลสองนัด เพร์สโพลีส ชนะ 3–2 ."
โซนตะวันออก.
"รวมผลสองนัด คาชิมะ แอนต์เลอส์ ชนะ 5–0."
"รวมผลสองนัด เสมอ 3–3. ซูวอน ซัมซุง บลูวิงส์ ชนะลูกโทษ 4–2."
รอบรองชนะเลิศ.
สรุปผลการแข่งขัน.
<section begin=รอบรองชนะเลิศ />
ในรอบรองชนะเลิศ, สองทีมที่มาจากโซนตะวันตกจะลงเล่นในหนึ่งคู่, และสองทีมที่มาจากโซนตะวันออกจะลงเล่นในหนึ่งคู่, กับคำสั่งของเลกขึ้นอยู่กับการจับสลากรอบก่อนรองชนะเลิศ.
<section end=รอบรองชนะเลิศ />
โซนตะวันตก.
"รวมผลสองนัด เพร์สโพลีส ชนะ 2–1."
โซนตะวันออก.
"รวมผลสองนัด คาชิมะ แอนต์เลอส์ ชนะ 6–5."
รอบชิงชนะเลิศ.
<section begin=รอบชิงชนะเลิศ />
"รวมผลสองนัด คาชิมะ แอนต์เลอส์ ชนะ 2–0."<section end=รอบชิงชนะเลิศ />
หมายเหตุ.
<templatestyles src="Reflist/styles.css" />
กัน ถิงถิง

กัน ถิงถิง  เป็นนักแสดงสาวชาวจีนที่มีชื่อเสียง ซึ่งมีชื่อภาษาอังกฤษที่คนทั่วไปรู้จักคือ "โบโบ้ กัน, โบโบ้ แกน" 
ประวัติ.
กัน ถิงถิง เกิดวันที่ 5 กุมภาพันธ์ 1986 เธอเริ่มต้นงานละครและโฆษณาเมื่อปี 2005 เคยได้รับรางวัลนักแสดงหญิงยอดเยี่ยมในงานเทศกาลภาพยนตร์นานาชาติเวียดนามเมื่อปี 2007 จากบทบาทที่แสดงในภาพยนตร์ร่วมทุนระหว่างจีนและเวียดนามเรื่อง "เหอเน่ย เหอเน่ย"  แต่ผลงานที่ทำให้ชื่อของเธอเป็นที่กล่าวถึงอย่างแพร่หลายก็คือการมารับบท "พัน จินเหลียน" หญิงงามใจอสรพิษ ในซีรีส์เรื่อง "108 ผู้ยิ่งใหญ่เขาเหลียงซาน" ซึ่งเรื่องนี้ทำให้เธอได้รับรางวัลนักแสดงดาวรุ่งจากหลายเวทีเลยทีเดียว
จักรพรรดินีหลี่ (จักรพรรดิซ่งไท่จง)

จักรพรรดินีหลี่ (960 — 1004) จักรพรรดินีแห่งราชวงศ์ซ่งของจีนโดยพระนางอภิเษกกับ จักรพรรดิซ่งไท่จง เมื่อพระสวามีสวรรคตพระนางได้เป็น ฮองไทเฮา หรือพระพันปีหลวงให้กับพระโอรสบุญธรรมของพระนาง จักรพรรดิซ่งเจินจง
พระประวัติ.
จักรพรรดินีหลี่เป็นธิดาคนที่ 2 ของแม่ทัพแห่งราชวงศ์ซ่ง Li Chuyun พระนางเข้าพิธีอภิเษกกับ เจ้า ควงอี้ ตามพระบัญชาของพระเชษฐาของ เจ้า ควงอี้ จักรพรรดิซ่งไท่จู่ หลังจักรพรรดิไท่จู่สวรรคตใน ค.ศ. 976 เจ้า ควงอี้ขึ้นเป็นจักรพรรดิไท่จงและพระนางได้รับการสถาปนาอย่างเป็นทางการให้เป็นพระสนมใน ค.ศ. 978 พระนางได้รับการเสนอพระนามให้เป็นจักรพรรดินีใน ค.ศ. 984 หลังจากจักรพรรดิไท่จงสวรรคตใน ค.ศ. 997 พระโอรสบุญธรรมของพระนาง เจ้าเหิง ขึ้นสืบราชบัลลังก์เป็นจักรพรรดิเจินจงก็ได้สถาปนาพระมารดาบุญธรรมขึ้นเป็นฮองไทเฮากระทั่งสิ้นพระชนม์ใน ค.ศ. 1004
บันทึกและอ้างอิง.
<templatestyles src="Reflist/styles.css" />
สฺวี จื่อชาน

สฺวี จื่อชาน (อักษรโรมัน: Tsui Tsz-shan) เป็นนักแสดงสาวชาวจีนที่มีชื่อเสียง ซึ่งมีชื่อภาษาอังกฤษที่คนทั่วไปรู้จักคือ "เคต สฺวี"  มีชื่อเสียงจากการรับบทเป็น ทัวทัว ในภาพยนตร์เรื่อง 8 ดาบทรมาน 6 ดาบสังหาร
ลิขิตรักเงินตรา

ลิขิตเงินตรา  เป็นละครโทรทัศน์ที่สร้างขึ้นในปี ค.ศ. 2013 นำแสดงโดย หวง จงเจ๋อ, ชาร์รอน ชาน, หู ติ้งซิน, หว่อง ซื่อหยิน, ฉี สื่อชาน, เจียง เหม่ยอี้, โทบี เหลียง, แม็ค จิน, ถัง ปุยอี้ ออกอากาศทางช่อง TVB ในประเทศจีน
เนื้อเรื่อง.
จั๋วยวี่ จระเข้ยักษ์แห่งวงการการเงิน เขาสามารถใช้เล่ห์เหลี่ยมทุกวิถีทางเพื่อแสวงหาผลประโยชน์เขาถูกหน่วยสืบสวนคดีธุรกิจเฝ้าจับตามองมาตลอด จั๋วยวี่ ลุ่มหลงในเงินทองและอำนาจจนละเลยครอบครัวและเพื่อนฝูงทำให้ภรรยาและอาจารย์ผู้มีพระคุณต้องจากไป แต่เขาไม่สำนึกผิดแต่กลับทะเยอทะยานหนักกว่าเดิม โจวซินหย่ง พี่ชายของภรรยาที่ตายไปของเขาเป็นเจ้าหน้าที่หน่วยสืบสวนคดีธุรกิจต้องการจับเขามาลงโทษตามกฏหมาย โดยร่วมกับเหอซวงอี๋ หัวหน้าทีม และจือหย่า ลูกน้องสาว ในการค้นหาหลักฐานเดิม โจวซินหย่งหวังให้จือหย่า ผู้เป็นลูกน้องช่วย แต่สุดท้ายจือหย่าได้ลาออกไปทำงานกับจั๋วยวี่เธอได้รับความไว้วางใจทั้งจากจั๋วยวี่ และภรรยาเธอ ได้ช่วยในการต่อสู้กับไฉเพ่ยซวิน หญิงเหล็กแห่งวงการหุ้นจือหย่าแทบจะเป็นผู้บงการหมากทั้งกระดาน ความเหิมเกริมของจั๋วยวี่ยิ่งทวีคูณในสนามรบแห่งวงการการเงิน ซึ่งเต็มไปด้วยการเข่นฆ่า สุดท้ายแพ้ชนะ ใครจะเป็นผู้กำหนด
เจ้าหญิงอิวะ

เจ้าหญิงอิวะ (สิ้นพระชนม์ ค.ศ. 347) รู้จักกันในพระนาม จักรพรรดินีอิวะ  กวีและจักรพรรดินีของ จักรพรรดินินโตกุ จักรพรรดิลำดับที่ 16 ของญี่ปุ่นและพระนางยังเป็นพระราชมารดาของจักรพรรดิถึง 3 พระองค์คือ จักรพรรดิริชู จักรพรรดิลำดับที่ 17, จักรพรรดิฮันเซ จักรพรรดิลำดับที่ 18 และ จักรพรรดิอิงเงียว จักรพรรดิลำดับที่ 19 โดยเจ้าหญิงอิวะนั้นสืบสายพระโลหิตจาก จักรพรรดิโคเง็ง จักรพรรดิลำดับที่ 8
มุขยมนตรี

มุขยมนตรี ("มุขฺยมนฺตฺรี") เป็นบุคคลซึ่งได้รับเลือกตั้งให้เป็นหัวหน้าผู้บริหารประจำรัฐและดินแดนของสาธารณรัฐอินเดีย แม้รัฐธรรมนูญอินเดียระบุว่า ราชยปาล ("ราชฺยปาล") เป็นหัวหน้าผู้บริหาร แต่ในทางปฏิบัติแล้ว อำนาจบริหารอยู่ที่มุขยมนตรี หน้าที่ของราชยปาลมีเพียงอำนวยการให้พรรคการเมืองที่ได้รับเสียงข้างมากในการเลือกตั้งวิธานสภา  เข้าจัดตั้งมนตรีบริษัท ("มนฺตฺรีปริษทฺ") แล้วราชยปาลจะแต่งตั้งหัวหน้ามนตรีบริษัทนั้นเป็นมุขยมนตรี โดยมุขยมนตรีต้องสาบานตนเข้ารับตำแหน่งต่อหน้าราชยปาล มนตรีบริษัทที่จัดตั้งขึ้นจะรับผิดชอบร่วมกันต่อวิธานสภา มุขยมนตรีได้รับความไว้วางใจจากวิธานสภาชุดใด จะอยู่ในตำแหน่งเท่าอายุของวิธานสภาชุดนั้น แต่ไม่เกิน 5 ปี (เว้นบางรัฐหรือดินแดนที่อยู่ได้ถึง 6 ปี) ทำนองเดียวกับระบบเวสต์มินสเตอร์ และมุขยมนตรีจะดำรงตำแหน่งติดต่อกันกี่สมัยก็ได้
การได้มา.
คุณลักษณะ.
รัฐธรรมนูญอินเดียกำหนดว่า มุขยมนตรีต้องมีคุณลักษณะดังนี้ คือ
ผู้ที่มิใช่สมาชิกวิธานสภา และได้รับแต่งตั้งเป็นมุขยมนตรี ต้องได้รับเลือกตั้งเป็นสมาชิกวิธานสภาภายใน 6 เดือนนับแต่วันแต่งตั้ง มิฉะนั้น พ้นจากตำแหน่งมุขยมนตรี
การเลือกตั้ง.
มุขยมนตรีเป็นผู้ได้รับเสียงข้างมากจากวิธานสภาให้ดำรงตำแหน่ง ซึ่งโดยกระบวนการแล้วมีขึ้นด้วยการลงคะแนนเสียงไว้วางใจตามที่ราชยปาลเสนอ
การสาบานตน.
เนื่องจากรัฐธรรมนูญกำหนดให้ราชยปาลเป็นผู้แต่งตั้งมุขยมนตรี มุขยมนตรีจึงสาบานตนเข้ารับตำแหน่งต่อหน้าราชยปาลด้วยถ้อยคำดังนี้
<templatestyles src="Col-begin/styles.css"/>
นอกจากนี้ มุขยมนตรียังต้องสาบานว่าจะรักษาความลับของราชการดังนี้
<templatestyles src="Col-begin/styles.css"/>
ค่าตอบแทน.
รัฐธรรมนูญแห่งอินเดียให้วิธานสภากำหนดค่าตอบแทนของมุขยมนตรีและมนตรีคนอื่น ๆ ดังนั้น ค่าตอบแทนสำหรับมุขยมนตรีจึงแตกต่างกันไปในแต่ละรัฐ
ฟุตบอลหญิงทีมชาติไทยรุ่นอายุไม่เกิน 17 ปี

ฟุตบอลหญิงทีมชาติไทยรุ่นอายุไม่เกิน 17 ปี เป็นระดับเยาวชนรุ่นเล็กสุดของฟุตบอลหญิงทีมชาติไทย และอยู่ภายใต้การควบคุมของ สมาคมฟุตบอลแห่งประเทศไทย
บันทึกการแข่งขัน.
AFC U-17 Women's Asian Cup.
"แหล่งที่มา"
ธีรดนย์ ศุภพันธุ์ภิญโญ

ธีรดนย์ ศุภพันธุ์ภิญโญ (เกิด 27 เมษายน พ.ศ. 2540) ชื่อเล่น เจมส์ เป็นนักร้อง นักแสดง นายแบบชายชาวไทย เป็นที่รู้จักจากซีรีส์วัยรุ่น "ฮอร์โมน วัยว้าวุ่น" ภาพยนตร์เรื่อง "ฉลาดเกมส์โกง" และ "โฮมสเตย์ ในปี 2563 ได้เป็นแชมป์กรุ๊ป 3 ในรายการ The Mask งานวัด โดยเป็น หน้ากากลูกโป่งสวรรค์"
ประวัติ.
ธีรดนย์ จบการศึกษาระดับประถมจากโรงเรียนราชินี ระดับมัธยมต้นจากโรงเรียนวัดราชบพิธ และมัธยมปลายจากโรงเรียนสวนกุหลาบวิทยาลัย จบศึกษาระดับปริญญาตรีที่คณะวารสารศาสตร์และสื่อสารมวลชน มหาวิทยาลัยธรรมศาสตร์ โดยเข้าวงการจากการออดิชันบทจากโครงการ Hormones The Next Gen ของจีทีเอช และได้รับชื่อเสียงจากการแสดงเป็น ซัน ในซีรีส์ "ฮอร์โมน วัยว้าวุ่น" ซีซัน 2 และ 3 โดยภายหลังธีรดนย์ได้เป็นศิลปินในสังกัดของค่ายโฟร์โนล็อค
ในปี พ.ศ. 2561 ธีรดนย์ได้เป็นสมาชิกในกลุ่มศิลปินหน้าใหม่ 9 x 9 ไนน์บายนาย โดยโฟร์โนล็อค ร่วมกับศิลปินอีก 8 คน โดยธีรดนย์นั้นได้รับเลือกให้เป็นหัวหน้าวงอีกด้วย
นอกจากนั้นในปีเดียวกัน ธีรดนย์ได้มีผลงานด้านการแสดง 2 เรื่อง โดยเรื่องแรกเป็นละครจากค่ายนาดาวบางกอกชื่อ "เลือดข้นคนจาง" และเรื่องที่สองเป็นภาพยนตร์จากค่ายจีดีเอชชื่อ "โฮมสเตย์" โดยมีกำหนดฉายในวันที่ 25 ตุลาคม ในปีเดียวกัน ถือเป็นบทพระเอกภาพยนตร์เรื่องแรกของเขา
จุดยืนทางการเมือง.
ธีรดนย์สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 
ผลงาน.
เพลง / มิวสิกวิดีโอ.
หมายเหตุ 1: ชื่อเพลงที่ขึ้นเป็น ตัวหนา คือเพลงที่มีมิวสิกวีดีโอ
หมายเหตุ 2: ในส่วนของมิวสิกวีดีโอ หมายถึงมิวสิควีดีโอของเพลงอื่น ๆ นอกเหนือจากเพลงที่ เจมส์ ธีรดนย์ ร่วมร้อง
มหาวิทยาลัยเกอเทอแห่งแฟรงก์เฟิร์ต

มหาวิทยาลัยเกอเทอแห่งแฟรงก์เฟิร์ต  หรือชื่อเต็มคือ มหาวิทยาลัยโยฮันน์ วอล์ฟกัง ฟอน เกอเทอ แห่งฟรังค์ฟวร์ทอัมไมน์  เป็นสถาบันอุดมศึกษาของรัฐ ตั้งอยู่ในนครแฟรงก์เฟิร์ต ประเทศเยอรมนี ก่อตั้งเมื่อปีค.ศ. 1914 เมื่อแรกก่อตั้งมีชื่อว่า มหาวิทยาลัยฟรังค์ฟวร์ทอัมไมน์  ก่อนที่ในปี 1932 ได้มีการนำเอาชื่อของ โยฮันน์ วอล์ฟกัง ฟอน เกอเทอ ผู้รู้รอบและนักปรัชญาชาวแฟรงก์เฟิร์ตมาเติมลงในชื่อมหาวิทยาลัยเพื่อเป็นเกียรติแก่เขา ปัจจุบันมีนักศึกษาในมหาวิทยาลัยแห่งนี้ราว 46,000 คนใน 16 คณะ มีบุคลากร 20 คนจากมหาวิทยาลัยแห่งนี้ที่ได้รับรางวัลโนเบล
บีจิวเวลด์ 3

บีจิวเวลด์ 3  เป็นเกมจับคู่ผลิตโดยป็อปแคปเกมส์ เป็นเกมที่ห้าในแฟรนชายส์ของ"บีจิวเวลด์ "เกมนี้มีสี่เกมใหม่ที่คล้ายกับสี่ด่านธรรมดาในบีจิวเวลด์ 1 และ 2
 มีการเล่นเหมือนกับเกมรุ่นเก่า วิธีเล่นคือจับคู่ได้อัญมณีสามหรือมากกว่านั้นเพื่อได้คู่ เกมจะจบเมื่อไม่มีคู่เหลือบนกระดาน
 เป็นโหมดใหม่ (คล้ายกับโหมดไม่สิ้นสุดของ"บีจิวเวลด์ 2") เป็นโหมดที่ไม่มีวันจบ เสียงดนตรีที่ผ่อนคลาย การควบคุมการหายใจ เหมาะสำหรับผู้เล่นที่ต้องการผ่อนคลาย
 เป็นโหมดจับเวลาที่ผู้เล่นต้องทำคะแนนให้มากที่สุดภายในเวลาหนึ่งนาที เกมจะจบเมื่อหมดเวลาในบาร์ความคืบหน้า แต่ผู้เล่นสามารถจับคู่กับอัญมณีเวลาเพื่อยืดเวลาเล่นได้ แล้วอัตราการได้คะแนนจะเพิ่มขึ้น (จาก X1 กลายเป็น X2) และเสียงดนตรีจะเร็วขึ้น
 เกมนี้มี 40 ปริศนา กับ 11 มินิเกม เช่นจับอัญมณีผีเสื้อ, ขุดในเหมืองเพชร, สู้กับพายุหิมะ และอื่นๆ อีกมากมาย
วิธีเล่น.
โหมดลับ.
โหมดนี้จะมีผีเสื้ออยู่ด่านล่างของกระดานและจะขึ้นไปหนึ่งครั้งตอนที่จับคู่ ถ้าทำให้เกิดช่องว่างด้านล่างผีเสื้อจะตกลงไปข้างล่าง ถ้าเกิดช่องว่างด้านบนจะหยุดไม่ให้ผีเสื้อไปต่อได้ เกมจะจบเมื่อมีผีเสื้อตัวหนึ่งถูกแมงมุมจับ ชนะด่าน 5 ในโหมดเซนเพื่อปลดล็อกโหมดนี้
เกมนี้จะมีทอง, สมบัติ และคริสตัล ดินและหินจะมีอยู่ห้าแถวนับจากด้านล่าง การจับคู่จะทำลายดินและหินออกไป หินสามารถทำลายได้ แต่ต้องใช้การจับคู่สองครั้งหรือใช้การระเบิดอัญมณีพิเศษ หินที่แข็งมากจะต้องใช้การระเบิดเท่านั้น เกมจะเริ่มโดยมีเวลา 90 วินาที จะเพิ่ม 30 วินาทีถ้าเคลียร์บริเวณเส้น ถ้าเคลียร์ดินทั้งหมดจะเพิ่ม 90 วินาที หลังจากได้เวลาพิเศษแล้วกระดานจะเลื่อนลงจนกว่าจะมีดินอยู่ที่ห้าแถวล่าง เครื่องวัดความลึกจะเพิ่ม 10 เมตร ยิ่งลึกจะมีสมบัติล้ำค่ามากขึ้น แต่ทำลายหินยากขึ้น เกมจะจบเมื่อหมดเวลา ซึ่งจะทำให้เครื่องขุดพัง ชนะ 4 มินิเกมในโหมดภารกิจเพื่อปลดล็อกโหมดนี้
โหมดนี้จะมีแท่งน้ำแข็งขึ้นจากข้างล่าง ผู้เล่นต้องหยุดแท่งน้ำแข็งก่อนถึงด้านบนของกระดาน ซึ่งจะทำให้กระดานแข็งและจบเกม. การจับคู่ด้านบนหรือล่างแท่งน้ำแข็งจะลดความสูง และการจับคู่แนวตั้งจะทำลายแท่งน้ำแข็งทันที ยิ่งจับคู่ถังจะเพิ่มขึ้น ถ้าเต็มจะเพิ่มโอกาสได้คะแนน (จาก X1 กลายเป็น X2) และแท่งน้ำแข็งจะลงข้างล่างหมด ถ้ามีแท่งน้ำแข็งถึงยอดจะมีหัวกะโหลกขึ้น เมื่อแท่งน้ำแข็งอันที่สองเริ่มขึ้น หัวกะโหลกจะแดงและเริ่มสั่น ถ้าแท่งน้ำแข็งไม่ลดลง ภายในไม่กี่วินาที กระดานจะแข็งและเกมก็จะจบ ต้องได้ 100,000 คะแนนในโหมดไลท์นิ่งเพื่อปลดล็อกโหมดนี้.
โหมดนี้จะมีสไตล์แบบไพ่โปเกอร์ มีการ์ดห้าใบอยู่ด้านข้างพร้อมกับตารางคะแนน ทุกๆ คู่จะปรากฎบนการ์ด หลังจากจับคู่ห้าครั้งจะปรากฎแบบที่ผู้เล่นทำ เช่น อัญมณีห้าอันที่มีสีเดียวกันจะได้ไพ่ "ฟลัช" ซึ่งเป็นแบบที่ดีที่สุด การจับคู่ได้สองคู่จะปรากฎการ์ดอัญมณีใหญ่และเล็กแล้วเกมจะเลือกเองว่าอัญมณีไหนจะมีโอกาสได้คะแนนมากกว่า จับคู่อัญมณีเพลิงหรือดาวจะเพิ่มคะแนน และจับคู่กับไฮเปอร์คิวบ์จะเกิดการ์ดปริศนาที่จะเลือกสีที่มีโอกาสได้คะแนนมากที่สุด ถ้าเล่นไปเรื่อยๆ จะมีหัวกะโหลกตรงแบบที่ได้คะแนนต่ำที่สุด ถ้าผู้เล่นได้แบบอันนั้น จะมีเหรียญกะโหลกและโชคที่มีโอกาส 50% ที่จะจบเกม. ผู้เล่นสามารถลบกะโหลกได้ดดยเพิ่มบาร์ลบกะโหลก ยิ่งแบบที่ดีกว่าจะเพิ่มได้มากกว่า ถ้าเล่นไปเรื่อยๆ กะโหลกจะมีมากขึ้น ชนะด่าน 5 ในโหมดปกติเพื่อปลดล็อกโหมดนี้
ฟาโรห์พซัมมูธิส

ฟาโรห์พซัมมูธิส (อักษรโรมัน: Psammuthes) เป็นพระมหากษัตริย์องค์ที่ 3 แห่งราชวงศ์ที่ยี่สิบเก้าแห่งอียิปต์ เสวยราชเมื่อปี 392/1 ก่อนคริสต์ศักราช
พระราชประวัติ.
ช่วงเวลาของฟาโรห์พซัมมูธิสในราชวงศ์ที่ 29 มีการถกเถียงกัน แม้ว่าพระองค์จะถูกกล่าวถึงใน Manito 's Epitome และ Demotic Chronicle จากแหล่งข้อมูลเหล่านี้ไม่ชัดเจนว่า ฟาโรห์พซัมมูธิส โค่นราชบัลลังก์ ฮาคอร์ สำเร็จ หรือในทางกลับกันที่ ฟาโรห์ฮาคอร์โค่นราชบัลลังก์ ฟาโรห์พซัมมูธิส สำเร็จ
<br>
นักอียิปต์วิทยา John D. Ray สันนิฐานว่า หลังจากการสวรรคตของ ฟาโรห์เนเฟอริเตสที่หนึ่ง ราว 393 ก่อนคริสต์ศักราช ราชบัลลังก์ได้ตกไปที่พระราชโอรสซึ่งอาจเป็น ฮาคอร์ ซึ่งเป็นทรราช แต่ก็ในปีที่ 2 ของการของราชของฟาโรห์ฮาคอร์ ฟาโรห์พซัมมูธิส ก่อรัฐประหารและโค่นราชบัลลังก์ ฟาโรห์ฮาคอร์ สำเร็จ และ ฟาโรห์พซัมมูธิสก็ประกาศตนเป็นฟาโรห์
สันติภาพอเมริกัน

สันติภาพอเมริกัน  เป็นคำที่ใช้หมายถึงมโนทัศน์สันติภาพโดยสัมพัทธ์ในซีกโลกตะวันตกและโลกในเวลาต่อมาเริ่มตั้งแต่กลางคริสต์ศตวรรษที่ 20 ซึ่งเชื่อว่าเกิดจากการมีอำนาจสูงสุดของสหรัฐ แม้คำนี้ใช้ในครึ่งหลังของคริสต์ศตวรรษที่ 20 เป็นหลัก แต่เคยมีใช้ด้วยความหมายและยุคสมัยต่าง ๆ เช่น ยุคหลังสงครามกลางเมืองในทวีปอเมริกาเหนือ และในภูมิภาคทวีปอเมริกาตั้งแต่เริ่มคริสต์ศตวรรษที่ 20
ความหมายโดยนัยสมัยใหม่ของสันติภาพอเมริกันมีใช้หลัก ๆ หมายถึงสันติภาพในหมู่มหาอำนาจซึ่งสถาปนาหลักสิ้นสุดสงครามโลกครั้งที่สองใน ค.ศ. 1945 หรือเรียก สันติภาพยาว (Long Peace) ในสำนึกสมัยใหม่ ใช้ระบุฐานะทางทหารและเศรษฐกิจของสหรัฐเมื่อเทียบกับชาติอื่น ตัวอย่างเช่น แผนการมาร์แชลล์ซึ่งใช้เงิน 13,000 ล้านดอลลาร์สหรัฐสร้างเศรษฐกิจยุโรปตะวันตกใหม่ถูกมองว่าเป็น "การเปิดฉากสันติภาพอเมริกัน"
ถุง

ถุง หรือ กระเป๋า หรือ ย่าม หรือ กระสอบ เป็นเครื่องมือทั่วไปในรูปภาชนะใส่ของชนิดยืดหยุ่นได้ การใช้ถุงย้อนกลับไปในสมัยประวัติศาสตร์ ถุงในยุคแรกเริ่มทำจากหนังสัตว์ ฝ้าย หรือใยพืชถักทอ พับตามขอบและมัดให้เป็นรูปร่างด้วยเส้นเชือกจากวัสดุเดียวกัน
แม้จะเป็นเครื่องมือที่เรียบง่าย กระเป๋าได้เป็นอุปกรณ์พื้นฐานในพัฒนาการของอารยธรรมของมนุษย์มาช้านาน เนื่องจากกระเป๋าช่วยให้คนเก็บของเล็ก ๆ เช่น ผลเบอร์รี หรือธัญพืช ได้ง่าย และใช้ลำเลียงสิ่งของได้มากกว่าการถือด้วยมือ
ถุงกระดาษใช้แล้วทิ้งราคาถูก และถุงพลาสติกซื้อของพบได้ทั่วไป ในการซื้อขายตามร้านค้าปลีก ถุงช่วยเพิ่มความสะดวกให้คนซื้อของ และร้านค้ามีถุงให้ฟรีหรือมีค่าธรรมเนียมเล็กน้อย ลูกค้าอาจนำถุงมาเองก็ได้ แม้ว่ากระดาษถูกนำมาใช้ห่อและรองสิ่งของตั้งแต่ในจีนโบราณตั้งแต่ 2 ศตวรรษก่อนคริสต์ศักราชแล้ว แต่การใช้ถุงกระดาษครั้งแรก (สำหรับถนอมรสชาติชา) ในจีนเริ่มปลายยุคราชวงศ์ถัง (ค.ศ. 618–907)
ชื่อเรียก.
พจนานุกรม ฉบับราชบัณฑิตยสถาน พ.ศ. 2554 ได้ให้นิยามของคำว่า ถุง ว่าหมายถึง "เครื่องใช้สำหรับใส่สิ่งของ ทำด้วยผ้าหรือกระดาษเป็นต้น ก้นปิด ปากเปิด บางชนิดที่ปากมีหูรูดหรือหูหิ้ว" ในขณะที่ กระเป๋า หมายถึง "เครื่องใช้รูปคล้ายถุงหรือกระเพาะ ทำด้วยหนังบ้าง ผ้าบ้าง สำหรับใส่เงินหรือของต่าง ๆ ใช้คาดเอวก็มี ติดอยู่ในตัวเสื้อหรือกางเกงก็มี ใช้หิ้วก็มี" ย่าม หมายถึง "เครื่องใช้สำหรับใส่สิ่งของ ทำด้วยผ้า มีหูหรือสายในตัวสำหรับสะพาย" และ กระสอบ หมายถึง "เครื่องสานหรือทอด้วยต้นกระจูดหรือป่านปอ สำหรับบรรจุข้าวและของอื่น ๆ"
มหาวิทยาลัยฮัมบวร์ค

มหาวิทยาลัยฮัมบวร์ค  หรือย่อว่า UHH เป็นสถาบันอุดมศึกษาของรัฐ ตั้งอยู่ในนครฮัมบวร์ค ประเทศเยอรมนี ก่อตั้งเมื่อวันที่ 29 มีนาคม ค.ศ. 1919 ไม่นานหลังสิ้นสุดสงครามโลกครั้งที่หนึ่ง ปัจจุบันถือเป็นสถาบันการศึกษาและวิจัยที่ใหญ่ที่สุดในภาคเหนือของเยอรมนี มหาวิทยาลัยแห่งนี้มักได้รับการจัดอันดับเป็นหนึ่งในมหาวิทยาลัยที่ดีที่สุด 200 อันดับแรกของโลก และจากการจัดอันดับโดย QS World University Rankings มหาวิทยาลัยฮัมบวร์คได้อันดับ 14 จากบรรดาสถาบันอุดมศึกษา 426 แห่งในประเทศเยอรมนี มีบุคลากรทางการศึกษา 6 คนจากมหาวิทยาลัยนี้ที่ได้รับรางวัลโนเบล
ไดโนไมต์!

ไดโนไมต์! (อังกฤษ:Dynomite!) เป็นเกม PC ผลิตโดย Raptisoft Games และปอปแคปเกมส์ เกมมีลักษณะคล้ายกับ "Puzzle Bobble"  แต่มีข้อแตกต่างกันเล็กน้อย.
วิธีเล่น.
มีอยู่ 4 โหมด คือ: ไม่สิ้นสุด, สตอมปต์, ฟอสซิล และจับเวลา
โหมดไม่สิ้นสุด.
แถวของไข่ที่มีหลายสีเริ่มลงจากข้างบน ผู้เล่นต้องใช้หนังสติกยิงไข่ให้ได้ 3 ฟองหรือมากกว่านั้นเพื่อทำให้ไข่แตก ถ้าไข่ถึงข้างล่างแล้ว ผู้เล่นมีเวลา 3 วินาทีเพื่อทำลายไข่ที่อยู่บนเส้น หรือไม่เช่นนั้น มาม่าบรอนโตซอรัสก็จะใช้เท้าทำลายกระดานเกมและเกมจึงจบ
โหมดสตอมปต์.
เป็นโหมดที่ต้องใช้ความคิดและแรงกระแทกของไข่ ภารกิจคือเคลียร์ไข่ให้หมดจากกระดาน ถ้ายิงไข่แล้ว บาร์ความโกรธของมาม่าบรอนโตซอรัสจะเพิ่มขึ้น เมื่อบาร์เต็มแล้วมาม่าบรอนโตซอรัสจะถืบเท้าลงไปหนึ่งช่องซึ่งจะทำให้ชนะยากขึ้น เกมนี้มีอยู่ 30 ด่าน เมื่อเล่นครบ 30 ด่านแล้ว ด่าน 31 จะเริ่มเป็นภารกิจจากด่านแรกต่อ
โหมดฟอสซิล.
มีฟอสซิลที่มีไข่ล้อมรอบ ผู้เล่นต้องทำลายไข่รอบๆ ฟอสซิลเพื่อเก็บเป็นของสะสมของคุณ มีอยู่ 15 ฟอสซิล แต่ละอันจะแบ่งมีสามซีก รวมแล้วมี 45 ด่านในโหมดนี้ เหมือนกับโหมดไม่มีที่สิ้นสุด ถ้าไข่ถึงด่านล่าง มาม่าบรอนโตจะใช้เท้าเหยียบแล้วเกมจะจบ
โหมดจับเวลา.
มีไข่หลายสีในแถวของกระดาน (60 แถวกับห้าสีในโหมดง่าย, 30 แถวกับเจ็ดสีในโหมดปานกลาง และ 15 แถวกับเก้าสีในโหมดยาก) ให้ผู้เล่นทำลายไข่ให้หมด ถ้ามี 90 แถว ลองยิงไข่เพื่อทำให้มีแถวที่ 91 แทนที่ไข่จะตั้งไข่จะแตกทันที มีความแตกต่างจากโหมดอื่นๆ ที่ ไม่มีการจับเวลาแล้วจะบันทึกห้าผู้เล่นที่ชนะเร็วที่สุดแทนทุกระดับ
รุ่น.
มีอยู่สองรุ่นคือ: รุ่นเว็บไซต์ และรุ่นดาวน์โหลดได้ (เรียกว่า"ไดโนไมต์! ดีลักซ์")
เจ้าชายโอะกิมิ

เจ้าชายโอะกิมิ (? — ?) เจ้าชายในตำนานของญี่ปุ่นโดยเป็นพระราชโอรสองค์ใหญ่ของ จักรพรรดิอันเน จักรพรรดิลำดับที่ 3 ที่ประสูติแต่ ธิดานุนะโซะโกะนะกะสึ และเป็นพระบิดาของ เจ้าหญิงอะมะโตะโยะสึ จักรพรรดินีของ จักรพรรดิอิโตะกุ จักรพรรดิลำดับที่ 4 ผู้เป็นพระอนุชา
เจ้าชายโอะกิมิสิ้นพระชนม์เมื่อใดไม่ปรากฎทำให้พระอนุชาของพระองค์ได้สืบราชบัลลังก์เป็นจักรพรรดิอิโตะกุ
พระแม่มาตังคี

พระแม่มาตังคี  เป็นเทวีในศาสนาฮินดู พระนางเป็นหนึ่งในคณะเทวีมหาวิทยาทั้งสิบของนิกายตันตระพระนางนั้นเป็นองค์เดียวกับพระสุรัสวดีเทวีแห่งศิลปศาสตร์ ในคติของตันตระ
เทวกำเนิด.
ครั้งหนึ่งพระแม่ปารวตีได้ทูลขอพระศิวะกลับไปเยี่ยมท้าวหิมวัตและพระนางเมนกา พระศิวะตกลงแต่พระแม่จะต้องกลับมาภายในเร็ววัน พระศิวะเกิดอาการไขข้องใจจึงได้ออกตามหาพระแม่ปารวตีโดยปลอมเป็นคนขายเครื่องประดับและเมื่อพระศิวะหาพระแม่เจอ พระองค์จึงขอเสพสังวาสกับนาง ในขณะที่พระแม่กำลังจะสาปพ่อค้าคนนี้ พระนางก็รับรู้ได้ว่าเขาคือพระศิวะ นางจึงบอกกับพ่อค้าว่าให้รอช่วงเวลาที่เหมาะสมกว่านี้ 
ในช่วงเย็นพระแม่ได้จำแลงกายเป็นหญิงจัณฑาล และกลับไปหาพระศิวะ พระนางมีรูปกายเพรียวงาม หน้าอกอวบอิ่ม สวมชุดและเครื่องประดับสีแดง และพระนางก็ร่ายรำต่อหน้าพระศิวะ หลังการยั่วยวนแห่งพระแม่ผู้ทรงเสน่ห์ พระศิวะถามพระมาตังคีว่าเธอเป็นใคร พระแม่ตอบว่า ฉันคือหญิงวรรณะจัณฑาล พระศิวะทราบว่านี่คือพระแม่ปารวตีจึงจำแลงตนเป็นจัณฑาล และพระองค์ทั้ง 2 ก็ร่วมเสพสังวาสกัน
อีกตำนานหนึ่งกล่าวไว้ว่า ฤๅษีทุรวาสเดินทางมายังเขาไกรลาสในขณะที่เหล่าเทพกำลังฉลองเทศกาลโฮลี แต่เขากลับไม่ได้รับความสนใจเพราะทุกคนกำลังสนุกสนานกับการเต้นรําทําให้เขาไม่พอใจและสาป พระศิวะและพระแม่ปารวตีให้ไปอยู่ในที่สันโดษ ทั้งสองพระองค์ตอบรับคําสาปและได้ไปอาศัยอยู่ในป่าช้าในรูปของมาตังและมาตังคี
อีกเรื่องเล่านึงกล่าวว่า พระแม่มาตังคีเสด็จลงไปในแม่นํ้าคงคาเพื่อปลุกพระแม่เกาศิกีหรืออัมพิกาเพื่อปราบอสูรศุมภะและนิศุมภะ
พระลักษณะ.
พระแม่มาตังคีมีพระวรกายสีเขียวมรกตเข้มหรือสีดำ มีพระเนตรสามดวง โดยมีพระจันทร์เสี้ยวอยู่ระหว่างพระขนง บางตำนานบอกว่าพระแม่มาตังคีเกิดจากพระแม่สุรัสวดีและพระแม่กาลีรวมร่างกัน 
อาวุธที่ถือประกอบด้วย ดาบ บ่วงบาศ วีณา ต้นอ้อย และหัวกะโหลกที่มีนกแก้ว 2 ตัวเกาะอยู่ อาศัยอยู่ตามป่าดิบชื้น หรือป่าช้า 
ในอินเดียใต้นิยมบูชาแบบมีพระกร 8 กร ถือ ขวาน บ่วงบาศ ดอกบัว นกแก้ว 2 ตัว ต้นอ้อย และวีณา
นิวโรแมนติกส์ (เพลง)

"นิวโรแมนติกส์"  เป็นเพลงที่บันทึกโดยนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่ห้า "1989" (2014) เพลงแถมเฉพาะร้านทาร์เกตสำหรับอัลบั้มรุ่นพิเศษ เพลงออกจำหน่ายในร้านไอทูนส์ในวันที่ 3 มีนาคม ค.ศ. 2015 เป็นซิงเกิลประชาสัมพันธ์ และเข้าชาร์ต"บิลบอร์ด"ฮอต 100 ที่อันดับ 71 ซึ่งเป็นผลจากยอดขาย ในวันที่ 23 กุมภาพันธ์ ค.ศ. 2016 "นิวโรแมนติกส์" ถูกส่งเข้าคลื่นวิทยุเพลงร่วมสมัยในสหรัฐโดยสังกัดบิกแมชีนเรเคิดส์และรีพับลิกเรเคิดส์เป็นซิงเกิลที่เจ็ดและซิงเกิลสุดท้ายจากอัลบั้ม และขึ้นถึงอันดับ 46 ในชาร์ต"บิลบอร์ด"ฮอต 100
เจ้าหญิงอะมะโตะโยะสึ

เจ้าหญิงอะมะโตะโยะสึ (? — ?) เจ้าหญิงในตำนานของญี่ปุ่นเป็นพระธิดาของ เจ้าชายโอะกิมิ พระราชโอรสองค์ใหญ่ของ จักรพรรดิอันเน จักรพรรดิลำดับที่ 3 และเป็นจักรพรรดินีของ จักรพรรดิอิโตะกุ จักรพรรดิลำดับที่ 4 ผู้เป็นพระปิตุลา (อา) รวมถึงเป็นพระราชมารดาของ จักรพรรดิโคโช จักรพรรดิลำดับที่ 5
หลักการศรัทธา

อุซูลุดดีนคือรากฐานของความศรัทธา ชีอะฮ์มีความเชื่อว่าจะต้องมีความศรัทธาเป็นอันดับแรก หลังจากนั้นก็จะตามมาในข้อปฏิบัติอื่นๆ อุซูลุดดีนเกี่ยวข้องกับความศรัทธาส่วนฟุรูอุดดีนนั้นเกี่ยวกับการปฏิบัติ อุซูลุดดีนในทรรศนะของอะฮ์ลิสซุนนะฮ์ได้แก่เอกานุภาพ(เตาฮีด),ตำแหน่งศาสดา(นบูวัต)และการฟื้นคืนชีพ(มะอ๊าด) ส่วนในทรรศนะของชีอะฮ์เพิ่มความยุติธรรมของพระเจ้า(อัดล์)และตำแหน่งอิมาม(อิมามัต)เข้าไป พื้นฐานต่างๆของความศรัทธาได้ครอบคลุมศาสนาต่างๆเอาไว้ซึ่งมีความแตกต่างกันออกไปตามภาษา,กาลเวลาและชาติพันธ์
การศรัทธา.
การมีความเชื่อในอุซูลุดดีนนั้น ต้องได้มาจากการศึกษาค้นคว้า ไม่ใช่ได้มาจากการปฏิบัติตาม ผู้ใดที่ไม่มีความศรัทธาในอุซูลุดดีนก็จะถือว่าเป็นผู้ที่ตกศาสนา ในช่วงเริ่มต้น หนังสือภาคปฏิบัติบางเล่มได้พูดถึงอุซูลุดดีนไว้ หลักความเชื่อว่าด้วยเรื่องเอกานุภาพของพระเจ้า(เตาฮีด)หลักความเชื่อว่าด้วยเรื่องตำแหน่งศาสดา(,นบูวัต)และหลักความเชื่อว่าด้วยเรื่องการฟื้นคืนชีพ(มะอ๊าด) คือหลักศรัทธาร่วมในศาสนาอิสลาม ส่วนในเรื่องว่าด้วยตำแหน่งผู้นำ(อิมามัต)และความเชื่อว่าด้วยความยุติธรรมของพระเจ้า(อัดล์)เป็นความเชื่อของสำนักคิดชีอะฮ์(อยู่ในอุซูลุดดีน) บุคลใดที่ไม่มีความศรัทธาต่อสองสิ่งนี้ก็ถือว่าไม่ได้อยู่ในสำนักคิดชีอะฮ์ ถึงแม้ว่าจะไม่ได้ออกจากอิสลามก็ตาม
หลักศรัทธาของชีอะฮ์.
หลักการศรัทธาของสำนักคิดชีอะฮ์มีห้าข้อ ซึ่งสามข้อแรกอยู่ในหลักความเชื่อของอิสลามนั่นเอง ส่วนอีกสองข้อเป็นหลักความเชื่อของสำนักคิดชีอะฮ์ บุคลใดที่ไม่มีความศรัทธาต่อสองสิ่งนี้ถือว่าไม่ได้อยู่ในสำนักคิดชีอะฮ์ ถึงแม้ว่าจะไม่ได้ออกจากอิสลามก็ตาม 
หลักการศรัทธาของอะฮ์ลิสซุนนะฮ์.
1.เตาฮีด 2.นบูวัต 3.มับดะอ์(จุดเริ่มต้น)และมะอ๊าด(จุดจบ)นอกจากนั้นอะฮ์ลิสซุนนะฮ์ก็ยังมีความเชื่อในข้อปฏิบัติของอิสลาม(อัรกานุลอิสลาม)อีกเช่นกันเริ่มต้นด้วยการกล่าวชะฮาดะตัยน์(การปฏิญาณตนในการมีศรัทธาต่อพระเจ้าและศาสดา) และอีกสี่หลักการศรัทธารวมทั้งมีหลักปฏิบัติที่สำคัญในอิสลามคือ นมาซ,ศิลอด,ซะกาต,ฮัจญ์
ชีอะฮ์สิบสองอิหม่าม

สิบสองอิหม่าม ("ʾIthnā ʿAšarīyah" , "Šī'eh-ye Davâzdah-Emâmī") เป็นที่รู้จักกันในชื่อ อิมามียะฮ์  เป็นสาขาของชีอะฮ์ที่นับถือมากที่สุด คำว่า "สิบสองอิหม่าม" อิงถึงหัวหน้าทั้งสิบสองที่รู้จักในชื่อสิบสองอิหม่าม และความเชื่อว่า อิหม่ามมะฮ์ดี อิมามคนสุดท้ายที่ลึกลับ จะปรากฏอีกครั้งพร้อมกับการมาของอีซา เพื่อฆ่า "ดัจญาล"
ชีอะฮ์สิบสองอิหม่ามเป็นสาขาที่มีคนนับถือมากที่สุด โดยนับถือไป 85% ของชีอะฮ์ทั้งหมด หรือประมาณ 150 ถึง 200 ล้านคน
สิบสองอิหม่ามเป็นที่นับถือส่วนใหญ่ในประเทศอิหร่าน, อาเซอร์ไบจาน, อิรัก, เลบานอน, บาห์เรน และส่วนน้อยในประเทศอินเดีย, ปากีสถาน, อัฟกานิสถาน, ซาอุดีอาระเบีย, บังกลาเทศ, คูเวต, โอมาน, สหรัฐอาหรับเอมิเรตส์, กาตาร์, ไนจีเรีย, ชาด และแทนซาเนีย
คำศัพท์.
"สิบสองอิหม่าม" เป็นฐานความเชื่อถึงลูกหลานชายทั้งสิบสองคนในพงศาวลีของมุฮัมมัด เริ่มด้วยอะลี อิบน์ อบีฏอลิบ และสิ้นสุดที่มุฮัมมัด อัลมะฮ์ดี เป็นอิมามที่มีอำนาจทางศาสนาและการเมือง
สิบสองอิหม่ามถูกเรียกอีกหลายชื่อ ได้แก่:
ชะรีอะฮ์ (ฟุรูอุดดีน).
รายงานจากนัสร์ รากศัพท์ของชะรีอะฮ์คือชัรอ์ ซึ่งหมายถึงเส้นทางที่ชายและหญิงคนติดตาม เขาเขียนเพิ่มเติมว่า มุสลิมควรตามชะรีอะฮ์ควบคู่กับกฎหมายทางการ โดยแบ่งออกเป็น 5 หมวดหมู่ คือ: จำเป็น (วาญิบ), แนะนำ (มันดูบ), น่าตำหนิ หรือ น่ารังเกียจ (มักรูฮ), ต้องห้าม (ฮะรอม) และทำในสิ่งที่กฎหมายของพระเจ้าไม่ได้แตกต่าง (มุบาฮ์) รากของชะรีอะฮ์คืออัลกุรอาน ส่วนฮะดีษและซุนนะฮ์เป็นหลักฐานชั้นรองของชะรีอะฮ์และเป็นส่วนประกอบของอัลกุรอาน ชะรีอะฮ์มีข้อกฎหมายที่แปลี่ยนแปลงไม่ได้ แต่ยังคงใช้ได้กับสถานการณ์ใหม่
ความแตกต่าง.
การอำพราง (ตะกียะฮ์).
ตามชีอะฮ์ การกระทำในด้านศาสนาเป็นหน้าที่ของมุสลิมทุกคน แต่ถ้าการแสดงความศรัทธาอาจทำให้ชีวิต, เกียรติยศ และทรัพย์สมบัติของคนหนึ่งตกอยู่ในอันตราย เขาสามารถปกปิดความศรัทธาตามอายะฮ์ 16: 106 ว่า เป็นอาวุธของผู้อ่อนแอต่อหน้าทรราช เป็นเรื่องต้องห้ามถ้าการปกปิดทำให้ศาสนาหรืออุดมการณ์ของศาสนาหายไป แต่ถ้าไม่มีความเสี่ยงต่อการถูกฆ่า ก็ไม่ต้องอำพราง เพราะไม่มีที่ใดอำพรางต่อการสอนศาสนา บริเวณที่ชีอะฮ์เป็นชนส่วนน้อยภายใต้การปกครองของผู้ปกครองที่ต่อต้านความเชื่อของพวกเขา พวกเขาเลือกที่จะอยู่อย่างระมัดระวังเพื่อเลี่ยงการสูญเสีย
มุตอะฮ์: การแต่งงานชั่วคราว.
นิกาฮ์อัลมุตอะฮ์ (แปลตรงตัว "แต่งงานเพื่อความสุข") หรือ "ซิเฆาะฮ์" เป็นการแต่งงานตามกลุ่มอุศูลีชะรีอะฮ์ของชีอะฮ์ ซึ่งเป็นการแต่งงานจำกัดเวลา แล้วค่อยหย่าเมื่อหมดเวลา อย่างไรก็ตาม ฝ่ายซุนนีถือว่าเป็น "ฮะรอม" (ต้องห้าม) และเป็นหัวข้อ "ฟิกฮ์" ที่โต้แย้งกันมากที่สุด ทั้งฝ่ายซุนนีกับชีอะฮ์มีมุมมองเกี่ยวกับเรื่องนี้ตงข้ามกัน ซุนนีบางกลุ่มยอมรับนิกาฮ์มิซยาร
มีการอ้างว่ามุตอะฮ์มีมาตั้งแต่สมัยของมุฮัมมัด และในช่วงนั้นยังไม่เป็นที่ต้องห้าม ชีอะฮ์เชื่อว่า สิ่งที่อนุญาตในสมัยมุฮัมมัด ยังคงได้รับการอนุญาตในภายหลัง มุตอะฮ์ถูกปฏิบัติมาในช่วงที่มุฮัมมัดได้รับวะฮ์ยู จนกระทั่งสมัยอุมัรที่นำอายะฮ์ 70: 29 มาโต้แย้ง
ดูเพิ่ม.
<templatestyles src="Div col/styles.css"/>
แคนดิซ เลอเรย์

แคนดิซ เลอเรย์ การ์กาโน (Candice LeRae Gargano) (née Dawson; 29 ค.ศ. 1985(1985--)) เป็นนักมวยปล้ำอาชีพชาวอเมริกันที่ได้เซ็นสัญญากับ WWE ที่รู้จักกันดีในชื่อบนสังเวียน แคนดิซ เลอเรย์ (Candice LeRae) เธอเป็นที่รู้จักกันดีที่สุดสำหรับการปล้ำในสมาคมอิสระอเมริกัน, ที่สะดุดตาที่สุดคือ Pro Wrestling Guerrilla (PWG) เป็นอดีตแชมป์ PWG World Tag Team Championship 1สมัย (ในฐานะครึ่งหนึ่งของ World's Cutest Tag Team), ทำให้เธอเป็นแชมป์ผู้หญิงคนเดียวในประวัติศาสตร์สมาคม เธอยังเป็นแชมป์สปีดหญิงคนแรกของ WWE
เดเอ็ฟเบ-โพคาล 2018 รอบชิงชนะเลิศ

การแข่งขัน เดเอ็ฟเบ-โพคาล 2018 รอบชิงชนะเลิศ เป็นการตัดสินหาผู้ชนะของ เดเอ็ฟเบ-โพคาล ฤดูกาล 2017–18, ฤดูกาลที่ 75 ของฟุตบอลถ้วยหลักของเยอรมนี. นัดนี้ลงเล่นไปเมื่อวันที่ 19 พฤษภาคม ค.ศ. 2018 ที่สนาม โอลึมเพียชตาดิโยน ใน เบอร์ลิน.
นัดชิงชนะเลิศครั้งนี้เป็นการพบกันระหว่าง บาเยิร์นมิวนิก, ด้วยสถิติชนะเลิศของการแข่งขันรายการนี้, และ ไอน์ทรัคท์ ฟรังค์ฟวร์ท, รองชนะเลิศของฤดูกาลที่ผ่านมา, สร้างขึ้นอีกครั้งในการรีแมตช์ของ นัดชิงชนะเลิศเมื่อปี 2006.
เส้นทางสู่รอบชิงชนะเลิศ.
"หมายเหตุ: ผลการแข่งขันด้านล่างนี้, ผลของทีมที่เข้าชิงชนะเลิศจะขึ้นเป็นตัวเลขแรก (H: เหย้า; A: เยือน)."
นัด.
รายละเอียด.
<onlyinclude></onlyinclude>
จักรพรรดินีซ่ง (ราชวงศ์ซ่ง)

จักรพรรดินีซ่ง (952 — 995) ฐานันดรศักดิ์ จักรพรรดินีเซี่ยวจาง  จักรพรรดินีแห่ง ราชวงศ์ซ่ง โดยอภิเษกเป็นจักรพรรดินีองค์ที่ 2 ใน จักรพรรดิซ่งไท่จู่
พระนางมาจากการเป็นเชื้อพระวงศ์โดยพระอัยกาฝ่ายพระมารดา (ตา) คือ ปฐมจักรพรรดิ ราชวงศ์ฮั่นยุคหลัง หลิว จือ-ยฺเหวี่ยน ส่วนพระอัยกาฝ่ายพระบิดา (ปู่) คือ ปฐมจักรพรรดิ ราชวงศ์ถังยุคหลัง หลี่ ฉุนซฺวี่
เกมโกง โค่นพันธมิตร

เกมโกง โค่นพันธมิตร  เป็นละครโทรทัศน์ที่สร้างขึ้นในปี ค.ศ. 2017 นำแสดงโดย นีน่า เปา, รูก้า ชาน, หู ติ้งซิน, โจเอล ชาน, เหยา จื่อหลิง, กัว ฟุง, จิมมี่ เอ๋า, เคเค เจิ้ง, เจียง เหม่ยอี้ ออกอากาศทางช่อง TVB ในประเทศจีน